Ponuda Njemačke: Dogovor Beograda i Prištine, pa „obe zemlje“ brže ka EU - BIGportal.ba\nPonuda Njemačke: Dogovor Beograda i Prištine, pa „obe zemlje“ brže ka EU\n8 Juna, 2021 8 Juna, 2021 0116\nSveobuhvatni sporazum Beograda i Prištine ne bi samo povećao regionalnu stabilnost, već bi i otvorio izglede „dve zemlje“ na članstvo u EU, preneo je danas poruku zvaničnog Berlina ministar spoljnih poslova Nemačke Hajko Mas otvarajući konferenciju ministara spoljnih poslova učesnica “Berlinskog procesa” koji se održava u okviru predsedavanja Nemačke.\nMas je rekao da Berlin podržava bezuslovno napore visokog predstavnika EU Žozepa Borelja i specijalnog izaslanika EU za dijalog Miroslava Lajčaka u realizaciji tog zadatka.\n„Svi narodi u Evropi imaju istorijski teret, ali istorija ne sme da bude prepreka u stvaranju zajedničke budućnosti“, naglasio je on.\nIstakao je da mora proces proširenja ponovo da se pokrene.\n„Budućnost svih šest država Zapadnog Balkana je u EU. Nemačka se i dalje potpuno zalaže za taj cilj“, istakao je Mas i dodao da, kada države regiona pokazuju rezultate i EU mora da uradi svoj deo.\n„Kada oni daju svoj, moramo i mi svoj – to mora da ubuduće bude naš pristup proširenju EU“, naglasio je Mas.\nUkazao je da države regiona treba da jačaju vladavinu prava, bore se protiv korupcije i organizovanog kriminala, rade na zaštiti slobode medija i stvoraju prostor u kojem može demokratija da se razvija.\n„Takve reforme će doprineti privlačenju većih stranih investicija, stvoriti perspektive za mlade ljude i zaustaviti odliv kvalifikovane radne snage iz region“, objasnio je on. Mas je kazao da, na drugoj strani, EU mora stajati iza svojih obećanja.\nS tim u vezi je pomenuo Severnu Makedoniju i Albaniju, navodeći da su te zemlje ostvarile održivi napredak u reformi pravosuđa i borbi protiv korupcije i organizovanog kriminala, a Skoplje je postiglo sa Atinom istorijski Prespa sporazum.\n„Zbog toga bi pristupni pregovori sa Severnom Makedonijom i Albanijom sada početi“, poručio je on.\nMas je kazao da je poznato da unutrašnja politika može da ograniči prostor spoljnoj politici, kao i da su škakljiva pitanja prošlosti i identiteta, ali, dodaje, takva bilateralna pitanja ne bi trebalo da sprečavaju celokupan pristupni proces.\nTakođe je kazao da bi EU trebalo konačno da ispuni svoj deo po pitanju vizne liberalizacije sa Kosovom.\nGovoreći o Bosni i Hercegovini rekao je da se više od 25 godina posle Dejtona vidi zabrinjavajuci zastoj i agresivna retorika i osvrnuo se na današnje izricanje presude Ratku Mladiću.\n“To suđenje nas podseća na stravične ratove 1990-tih sa genocidom, masovnim ubistvima i etničkim čišćenjima. Ta stravična sećanja trebalo bi da nas vode ka zaključku da je budućnost Zapadnog Balkana u miru i demokratiji“, naglasio je on.\nMas je istakao da je evropska mapa puta za BIH jasna – 14 ključnih prioriteta Evropske komisije.\nPrema njegovim rečima od ključnog značaja ostaje visoki predstavnik međunarodne zajednice.\n„Zbog toga sam Kristijanu Šmitu i podržavaocima njegovog imenovanja veoma zahvalan. On će pomoći da se BiH vrati na međunarodni dnevni red“, uveren je Mas.\nUkazao je i na značajnu ulogu civilnog društva u podsticanju pomirenja i dijaloga. Apelovao je na učesnike da se založe da Samit Berlinskog procesa u julu bude uspešan u korist građana regiona.\nS tim u vezi je kazao da bi posebno sporazum o slobodi putovanja sa ličnim kartama podstakao trgovinu i putnični saobraćaj, kao i da bi zajednički „vizni prostor“, te i priznanje akademskig i profesionalnih diploma olakšalo život građanima.\n„Pandemija je pokazala da najveći broj izazova, sa kojima se suočavamo, ne staju na granici jedne države. Prosperitetni i mirni Zapadni Balkan zahteva države u regionu koje pružaju jedne drugima ruku saradnje, uz pragmatizam i hrabrost, sa realnim pogledom i ambicijama“, istakao je Mas dodajući da je izbor puta na regionu, a da će Nemačka pružiti podršku, preneo je Tanjug.\nU RS preminule četiri osobe, još 29 zaraženo\nSudija koji je vodio razvod Pita i Džoli pristrasan? Naloženo mu da se povuče\nOvo je prva regija koja je prešla 50 miliona zaraženih\nOva Škoda nije smjela da se trka zbog Hladnog rata


EU pozvala Dačića i tzv. premijera Kosova na razgovor\nEU pozvala Dačića i tzv. premijera Kosova na razgovor\nKetrin Ešton sastaće se Ivicom Dačićem i Hašimom Tačijem u Briselu u ponedeljak, saopštila je njena kancelarija. U Prištini i dalje zbrka oko „zabrane“.\nKako se navodi u saopštenju kancelarije Ketrin Ešton, sastanak sa premijerima Srbije i Kosova biće održan „u kontekstu dijaloga Beograda i Prištine pod okriljem EU“.\n„Cilj sastanka je da se analizira napredak u primeni Briselskog sporazuma, a posebno uoči lokalnih izbora na Kosovu 3. novembra“, navedeno je u saopštenju.\nU saopštenju se ne spominje kriza u dijalogu koja je nastala juče nakon što su vlasti u Prištini zabranile premijeru Dačiću i ostalim srpskim zvaničnicima posete na teritoriji Kosova do 1. novembra, odnosno za vreme kampanje za lokalne izbore. Dačić je zbog toga zapretio obustavljanjem dijaloga sa Prištinom.\nPortparolka Ketrin Ešton Maja Kocijančič novinarima nije htela da komentariše Dačićevu najavu da će se Beograd povući iz dijaloga ukoliko Priština ne povuče zabranu dolaska srpskih funkcionera na Kosovo tokom predizborne kampanje.\n„Pratimo situaciju i stalno smo u kontaktu sa obe strane“, rekla je ona.\nKako prenosi Tanjug, u Briselu ne veruju da je dijalog Begrada i Prištine u ozbiljnoj opasnosti i smatraju da oštre reči sa obe strane treba razumeti u kontekstu predizborne kampanje.\n„Svima je u interesu da se dijalog nastavi, pogotovo što već za deset dana sledi izveštaj Evropske komisije o napretku Srbije i Kosova“, naveo je Tanjugu funkcioner EU koji je želeo da ostane anoniman.\nPriština tvrdi da je u pitanju „nesporazum“\nU danu u kom je objavljeno da će biti sastanka u Briselu, iz Beograda je poručeno da će „biti odgovora na zabranu“ i da će ona znatno uticati na pregovarački proces sa Prištinom, dok su iz Prištine stizale različite informacije.\nMoglo se čuti da je „odluka na snazi i da se neće popustiti pod pritiscima“, zatim da se „zabrana odnosi samo na premijera Ivicu Dačića“, a na kraju i da tako nešto nije uopšte na snazi.\nIz Prištine je prvo stigla poruka da je odluka definitivna, kada je ministar spoljnih poslova Kosova Enver Hodžaj rekao da na nju neće uticati „pritisak koji će Srbija vršiti u Briselu“.\n„Nijedan zvaničnik Srbije neće moći da uđe na Kosovo dok traje predizborna kampanja“, rekao je Hodžaj, prenosi portal Koha.net.\nMeđutim, ministarka za evropske integracije Kosova Vlora Čitaku navela je na Tviteru nešto kasnije da je „došlo do nesporazuma“, da ne postoji zabrana za srpske zvaničnike, već da je „ne“ od prištinskih vlasti dobio samo zahtev za Dačićevu posetu.\n„To je sve!“, navela je Vljora Čitaku.\nKasnije je savetnik kosovskog premijera Bekim Čolaku takođe rekao da je u pitanju zabuna i da odluka nije na snazi.\nČolaku je u izjavi za Radio Slobodna Evropa precizirao: „Izgleda da je stvoren nesporazum. Takva odluka nije na snazi. Vlada Kosova ima određene procedure za posete visokih zvaničnika Vlade Srbije Kosovu koje će se i dalje sprovoditi. To podrazumeva da ce svaki zahtev zvaničnika Srbije za posetu Kosovu kosovski zvanicnici tretirati pojedinačno i da ce, zavisno od okolnosti i situacije, dati relevantan odgovor“, rekao je Ccolaku.


Paketići za 140 mališana - UGLJEVIK.INFO\nČlanice Udruženja žena “Rudar” iz Ugljevika, u saradnji sa ugljevičkim Aktivom žena Srpske demokratske stranke /SDS/, organizovale su podjelu novogodišnjih paketića djeci iz socijalno ugroženih porodica i djeci sa poteškoćama u razvoju posebnih kategorija do 10 godina.\nPredsjednik Udruženja “Rudar” Jelena Spasojević rekla je Srni da je 140 mališana sa područja opštine Ugljevik obradovano novogodišnjim paketićima.\n“Ova akcija organizovana je sa ciljem da se uljepšaju božićni i novogodišnji praznici ovoj kategoriji društva”, navela je Spasojevićeva.\nOna je dodala da je akcija realizovana na osnovu donacija pravnih i fizičkih lica, kojima je zahvalila.\nAkciju su podržali Pekoteka “Bodaksko” Ugljevik, Poslastičarnica “Amareti” Ugljevik, frizerski salon “AS” Ugljevik, te lokalni marketi “Bingo”, “Eko”, “Bojić”, “Bost”, “Plus”, kao i Centar “M” Zabrđe, STR “Svjetlost” Ravno Polje, TR “Terazije” Suvo Polje i “Robot” Bijeljina.\n“IMAĆEMO DESET PUTA VIŠE OBOLJELIH” Merkelova poručila da restrikcije ostaju do aprila


Kandidatkinja opozicije u Belorusiji Svetlana Tihanovskaja saopštila je u utorak da je napustila zemlju i da je otišla u susednu Litvaniju, nakon drugog dana protesta i sukoba demonstranata i policije koji su izbili posle predsedničkih izbora.\nTihanovskaja, koja nije priznala zvanične rezultate izbore prema kojima je izgubila od dugogodišnjeg predsednika Aleksandra Lukašenka, rekla je da je odluka da napusti Belorusiju bila teška, ali da je morala to da uradi zbog svoje dece.\n"Znam da će mnogi da me razumeju, mnogi će da me osuđuju, a mnogi će početi da me mrze. Ali, ne želim da se niko suoči za dilemom sa kojom sam se morala ja suočiti. Čuvajte se. Ono što se događa sada nije vredno ni jednog ljudskog života", poručila je Tihanovskaja.\nMinistar spoljnih poslova Litvanije Linas Linkevičijus prethodno je na Tviteru objavio da je Tihanovskaja u njegovoj zemlji i da je bezbedna.\nLukašenko, koji je na vlasti 26 godina, rekao je u ponedeljak da će se oštro obračunati sa opozicionim protestima koji, kako je naveo, predstavljaju manipulaciju stranih gospodara.\n"Poštujte zakon i onda će svi ti razgovori o represiji nestati", poručio je predsednik Belorusije.\nNa snimcima protesta u ponedeljak veče vidi se kako policija pendrecima bije demonstrante. Policajci su takođe ispalili šok bombe i suzavac i upotrebili vodene topove.\nPolicija je u ponedeljak saopštila da je jedan učesnik protesta poginuo u prestonici Minsku kada je pokušao da baci eksplozivnu napravu, koja mu je eksplodirala u ruci.\nPolicija u Belorusiji tuče demonstrante pendrecima\nGrupe za zaštitu ljudskih prava saopštile su da je demonstranta pregazio policijski kombi, što su vlasti demantovale. Navele su i da su desetine ljudi povređene. Ministarstvo unutrašnjih poslova saopštilo je u utorak da je uhapšeno više od 2.000 ljudi, a da je 21 pripadnik policije i bezbednosnih službi povređen.\nFotografije i video snimci protesta objavljeni su na internetu, uprkos ograničenom pristupu društvenim medijima.\nCentralna izborna komisija saopštila je u ponedeljak da je, na osnovu svih prebrojanih glasačkih listića, Lukašenko osvojio 80.23 odsto glasova, a Tihanovskaja 9,9 odsto.\nTihanovskaja je u obraćanju iz svog izbornog štaba poručila da ne priznaje rezultate izbora.\n"Već smo pobedili zato što smo prevazišli strah, apatiju i ravnodušnost", poručila je opoziciona kandidatkinja. Takođe je izbornoj komisiji podnela zahtev za ponovno prebrojavanje glasova.\nMeđunarodni zvaničnici takođe su doveli u pitanje legitimitet izbora u Belorusiji, a prema navodima agencije Rojters, strani pasmatrači ih od 1995. godine ne smatraju fer i slobodnim.\nAmerički državni sekretar Majk Pompeo saopštio je u ponedeljak da je "duboko zabrinut" zbog situacije i dodao da su zatrašivanje i ograničavanje opozicionih kandidata, kao i nedostatak nezavisnih posmatrača na biračkim mestima, "negativno uticali na izborni proces",\n“Tražimo od beloruske vlade da poštuje pravo svih građana na mirno okupljanje i da se suzdrži od upotrebe sile i oslobodi one koji su privedeni bez osnova. Snažno osuđujemo nasilje protiv demonstranata i pritvaranje opozicionih pristalica, kao i blokiranje interneta da bi se građani sprečili da dele informacije o izborima i protestima", naveo je Pompeo u saopštenju.\n“Za maltretiranje i nasilnu represiju mirnih demonstranata nema mesta u Evropi. Pozivam beloruske vlasti da osiguraju da se glasovi tačno prebroje i objave", tvitovala je predsednica Evropske komisije Ursula fon der Lajen.\nPredsednici Poljske i Litvanije su u zajedničkom saopštenju pozvali Belorusiju da sarađuje sa Evropskom unijom i da poštuje osnovne demokratske principe.\nGeneralni sekretar NATO-a Jens Stoltenberg rekao je da alijansa "osuđuje nasilje protiv mirnih demonstranata".\n"Osnovna prava se moraju poštovati", poručio je Stoltenberg.\nRuski predsednik Vladimir Putin čestitao je Lukašenku pobedu na izborima.


BalkanMagazin :: „Bio svet“ za 500 radnika i 2.000 kooperanata\nsreda, 22. februar 2012 03:58\nPosle pisma kojim se upozorava da već dve godine holandska firma za proizvodnju bio dizela i konzerviranje hrane „Fertilajzer for ju“ nailazi na teškoće zbog realizacije projekta izgradnje velike fabrike „Bio svet“ u industrijskoj zoni Donje Međurovo kod Niša, generalni direktor Hauard Rodhajzen sastao se sa gradonačelnikom Milošem Simonovićem i dobio obećanje da će mu Grad pomoći da dobije sve potrebne dozvole. Ostaje, međutim, nejasno šta je do sada kočilo inače ofanzivnu inicijativu holandske kompanije koja bi u samoj fabrici u Nišu u startu uposlila najmanje 500 radnika, ali i za svoju proizvodnju vezala još najmanje 2.000 kooperanata iz ovog dela Srbije.\nPredstavnici holandske kompanije potvrdili su da su pisali predsedniku Borisu Tadiću, ali nisu želeli da obelodane šta su od njega tražili. Portparolka holandske kompanije Ana Kolarević najavila je da su u toku intenzivni dogovori sa rukovodstvom Grada, kao i sa aerodromom „Konstantin Veliki“ za prevoz voća i povrća za potrebe fabrike, kao i sa „Železnicama Srbije“ za prevoz kukuruza i soje iz Vojvodine kako bi fabrika „Bio svet“ mogla da radi punim kapacitetom.\nHolanđani žele da investiraju najmanje 20 miliona evra i u krugu nekadašnje fabrike „Fripak“ izgrade pogone za proizvodnju bio goriva, organskog đubriva i pakovanje konzervirane organske hrane. Na površini od 20 hektara podiglo bi se i skladište za 100.000 tona kukuruza i soje, mlin i linije za pakovanje konzervirane hrane, hotel i restoran. Pored zapošljavanja oko 500 radnika Holanđani bi za proizvodnju vezali najmanje 2.000 kooperanata iz redova poljoprivrednih proizvođača, proizvođača ambalaže i transportna preduzeća, navodi u saopštenju portparolke Kolarević.\n- Svesni smo da nam je potrebna velika pomoć lokalnih vlasti, pored ostalog poreske pogodnosti u slobodnoj carinskoj zoni i subvencije za otvaranje novih radnih mesta. Ali, istovremeno naglašavamo i veliki značaj investicije koju je naša kompanija spremna da realizuje. Ovo za grad i jug Srbije ne znači samo otvaranje novih radnih mesta, već i veliki korak u proizvodnji obnovljivih izvora energije, a naša postrojenja će i od otpadnih voda dobijati đubrivo i čistu vodu – naglasila je Kolarevićeva.


Vučić: Albanci čekaju povoljan trenutak za napad na sever - Sputnjik Srbija\n18:38 15 Maj 2021\nVučić: Albanci čekaju povoljan trenutak za napad na sever\n08:39 02.03.2019 (osveženo 09:09 02.03.2019) Preuzmite kraći link\nPredsednik Srbije Aleksandar Vučić izjavio je da su prištinske vlasti optužbama na račun potpredsednika Srpske liste Milana Radojičića želele da oslabe srpsku odbranu severa Kosova.\nVučić je u dnevniku RTS, komentarišući izjavu kosovskog predsednika Hašima Tačija da je proterao Radojčića, kazao da su u Prištini znali da je Radojičić jedan od ključnih lica na tom području i, kako je rekao, sada čekaju povoljan trenutak za napad na sever Kosova.\nVučić: Nisam prihvatio da pustimo Kosovo u UN, iako su mi pretili\nOn je rekao da je zadovoljan što Srbija nije nasela na provokacije agenturne mreže.\nVučić je naveo da mu je jedan od čelnih ljudi jedne zapadne obaveštajne službe saopštio da je pokušano kreiranje slučaja otvorenim laganjem da je Radojičić ubica.\n„I dalje nemamo crvenu poternicu, nikako da dobijemo bilo šta“, istakao je Vučić.\nOn je naveo da se nakon onoga što se dešavalo poslednjih nekoliko dana u Prištini, Tirani, u svetu, ali i u Beogradu pokazalo koliko je bio u pravu da smo svetlosnim godinama daleko od dogovora sa Prištinom.\n18:30 Paklen ritam se nastavlja – Đoković igra za finale s Nadalom /video/


Đukanović primio novog ambasadora takozvanog Kosova: Hisa ponosan mandatom u prijateljskoj Crnoj Gori\nPredsednik Crne Gore Milo Đukanović primio je akreditive novog ambasadora samoproglašenog Kosova u Podgorici, Iljbera Hise. Crnogorski predsednik je u razgovoru sa Hisom istakao napredak u odnosima sa Prištinom, te da je Crna Gora „pažljiva prema aktuelnim dešavanjima na Kosovu ...\nĐukanović primio novog ambasadora tzv. Kosova Predsednik Crne Gore Milo Đukanović primio je akreditive novog ambasadora samoproglašenog Kosova u Podgorici, Iljbera Hise. PODGORICA - Predsednik Crne Gore Milo Đukanović primio je akreditive novog ambasadora samoproglašenog Kosova ...\nHisa je rekao da mu je čast što svoj mandat obavlja u "prijateljskoj zemlji", te da će biti posvećen unapređenju odnosa Predsednik Crne Gore primio je akreditive novog ambasadora samoproglašenog Kosova u Podgorici, Iljbera Hise.\nMilo Đukanović srdačno dočekao novog ambasadora Kosova\nCrnogorski predsednik je u razgovoru sa Hisom istakao napredak u odnosima sa Prištinom, te da je Crna Gora „pažljiva prema aktuelnim dešavanjima na Kosovu u kontekstu obnavljanja dijaloga između Prištine i Beograda i važnosti rešavanja ovog pitanja za stabilnost regiona“.\nPodgorica -- Predsednik Crne Gore Milo Đukanović primio je akreditive novog ambasadora samoproglašenog Kosova u Podgorici, Iljbera Hise. Crnogorski predsednik je u razgovoru sa Hisom istakao napredak u odnosima sa Prištinom, te da je Crna Gora "pažljiva prema aktuelnim ...\nPredsednik Crne Gore Milo Đukanović primio je akreditive novog ambasadora samoproglašenog Kosova u Podgorici, Iljbera Hise. Crnogorski predsednik je u razgovoru sa Hisom istakao napredak u odnosima sa Prištinom, te da je Crna Gora "pažljiva prema aktuelnim dešavanjima na Kosovu ...


8 Apr 2022 - politika\nRat u Ukrajini i energetska kriza primorali su mnoge zemlje da ubrzaju energetsku tranziciju, a Vlada Nemačke je usvojila predlog zakona čija realizacija treba da omogući da zemlja do 2035. skoro potpuno pređe na obnovljive izvore energije.\nNovelirani zakon o obnovljivim izvorima energije predviđa da do 2030. godine 80 odsto struje u Nemačkoj bude proizvedeno iz obnovljivih izvora, a do 2035. godine 100 odsto, preneo je portal Euraktiv Srbija.\nHabek je u januaru ove godine, predstavljajući bilans rada, upozorio da Nemačka mora da utrostruči brzinu smanjivanja emisije CO2, pošto u suprotnom neće ispuniti zacrtane klimatske ciljeve do 2030.\nPrema novom paketu zakona, obnovljivi izvori energije će ubuduće biti smatrani prioritetnim javnim interesom. To treba da ukloni birokratske prepreke i ubrza izdavanje dozvola za za njihovu izgradnju, javila je nemačka agencija dpa.\nIzgradnja vetroparkova na kopnu i mora i solarnih elektrana treba da bude znatno ubrzano, kako bi 2030. obnovljivi izvori podmirivali 80 odsto potreba za strujom, a 2035 gotovo 100 odsto potreba. U Nemačkoj je 2021. godine udeo svih obnovljivih izvora u proizvodnji struje iznosio 42 odsto. Udeo energije vetra i sunca iznosio je, prema podacima NVO Ember, 29 odsto.\nLiberalna partija FDP, članica vladajuće koalicije, izrazila je sumnje da se ciljevi koje je zacrtao Habek mogu dostići do 2035, ali je javila da će u parlamentu iako sa rezervama glasati za predlog zakona. Zatražila je, međutim, da se unesu i određene izmene i dopune.\nIpak, lider FDP i ministar finansija Kristijan Lindner zvao je obnovljive izvore energije „energijom slobode” koja će Nemačkoj obezbediti veći stepen energetske nezavisnosti, i najavio da će u dekarbonizaciju i veću nezavisnost od fosilnih goriva u naredne četiri godine biti uloženo 200 milijardi evra.\nNemačka vlada saopštila je i da radi na hitnom programu klimatske zaštite, koji će između ostalog sadržavati mere za unapređenje energetske efikasnosti objekata i postizanje klimatskih ciljeva u saobraćaju, prenosi Tanjug.


Nova Canon i-Sensys X serija\nMay 19, 2021 Canon\nCanon Europe je nedavno predstavio novu liniju jednostavnih i pristupačnih grafičkih rešenja u okviru svog konkurentnog portfolija multifunkcijskih uređaja za štampanje povezanih na cloud. Canon i-Sensys X serija je nova linija kompaktnih pametnih uređaja namenjenih malim odeljenjima malih i velikih kompanija ili samozaposlenim osobama (advokati, finansijski savetnici, konsultanti, knjigovođe). Dizajniran je da podrži sve njihove potrebe za štampanjem, digitalnom transformacijom i bezbednošću.\nProduktivnost i saradnja izvan kancelarije\nCanon i-Sensys X serija novi je dodatak kontinuiranom pristupu kompanije Canon osnaživanju modernih hibridnih kancelarija pomoću rešenja koja pomažu firmama da postanu produktivnije. Zaposleni danas moraju da rade produktivno, da sarađuju i da osiguraju bezbedno rukovanje dokumentima sa bilo kog mesta. Bilo u kancelariji, kod kuće ili u deljenom radnom prostoru, i-Sensys X serija napravljena je da radi upravo to.\nNovi kompaktni multifunkcijski uređaji deo su nedavno lansiranih hibridnih rešenja za radni prostor (Hybrid Workspace Solutions), što je ponuda prilagođenih upravljanih usluga štampe i dokumenata koja omogućavaju objedinjene procese rada između centralne kancelarije i udaljenih kancelarija. Unutar hibridnog radnog prostora firme mogu da sruše barijere između timova i da povećaju otpornost i kontinuitet poslovanja, kao i da pruže zaposlenima bolji odnos između poslovnog i privatnog života omogućavanjem neometane komunikacije i saradnje u okviru distribuiranog radnog prostora.\nOtvaranje sedme Xiaomi maloprodaje u TC Delta City


MEI - Arhiva aktuelnosti - J. Joksimović: Han podržava proširenje i razume region\nJ. Joksimović: Han podržava proširenje i razume region\n25. jul 2019. | Beograd\nMinistar za evropske integracije Jadranka Joksimović izjavila je da aktuelni komesar za proširenje i susedsku politiku Johanes Han, koji danas dolazi u Beograd, podržava proširenje i razume region i da veruje da će njegova poseta biti korisna.\nJoksimović za Tanjug kaže da je Hanova poseta važna iz nekoliko razloga.\nObjašnjava da je Han zvanični kandidat Austrije za komesara u novom sazivu EK, te da se, iako se još ne zna koji portfolio će dobiti, pominje mogućnost da zadrži isti resor, iako to nije uobičajena praksa.\nMinistar ističe da je Han tokom petogodišnjeg mandata pokazao da je odmereno nastupao prema svima u našem regionu, da je dobro upoznao situaciju u zemljama kandidatima i potencijalnim kandidatima i da je Srbija sa njim imala dobru i konstruktivnu saradnju.\n„Imali smo podršku za otvaranje poglavlja, kada god je sa naše strane bilo rezultata, odličnu saradnju u vezi sa IPA sredstvima, koje sam kao nadležni ministar imala sa njim i njegovim timom, što je rezultiralo činjenicom da smo od 2014. do 2020. programirali oko 1,5 milijardi evra za brojne projekte širom Srbije, što je oko 200 miliona evra godišnje“, navela je Joksimović.\nUpitana da li bi za Srbiju bilo dobro da Han ostane komesar za proširenje, Joksimović ponavlja da će on ostati komesar i da se ne zna u kom resoru, te da je važno da ljudi koji su dobronamerni i korektni u pogledu proširenja i stabilizacije odnosa u regionu ostanu deo i novog saziva EK.\nNa pitanje šta će, prema njenom mišljenju, biti na stolu tokom Hanove posete Srbiji, ministar navodi da će njegovi predstojeći susreti sa predsednikom i premijerkom svakako imati teme budućnosti politike proširenja u odnosu na nove odnose i snage unutar evropskih institucija, ali posebno i u okviru stanja u regionu, kao i budućnosti nastavka dijaloga Beograda i Prištine.\nPodsetila je da je Han od početka jasno stao na poziciju obaveznog povlačenja tarifa kojima je Priština prekršila regionalne ekonomske sporazume i SSP sa EU, ali i dodatno podrila ambijent za nastavak dijaloga.\n„Otuda je važno da predsednik i premijerka na otvoren način iznesu realnu situaciju i poziciju Srbije, a Han je pokazao do sada da ume da čuje argumente i pozicije svih strana i verujem da će ovo biti korisna poseta“, istakla je Joksimović.\nKad je reč o EU integracijama, Joksimović kaže da će Hanu biti preneta i očekivanja Srbije u pogledu nastavka pristupnog procesa i brojnih reformskih aktivnosti iz oblasti vladavine prava koje se intenzivno sprovode, i na nivou zakonodavne i izvršne vlasti.\nTe aktivnosti bi, kako je navela, trebalo da bude evidentirane i u nezvaničnom izveštaju o napretku u vladavini prava tokom jeseni, na osnovu kojih će države članice davati saglasnost za otvaranje novih poglavlja tokom finskog predsedavanja Savetu EU, do kraja decembra ove godine.


U Rusiji proizveden novi laptop koji pouzdano čuva strogo poverljive podatke\nNovi laptop koji je napravljen u Rusiji omogućava da se bezbedno čuvaju strogo poverljivi podaci. Laptop je projekat kompanije „Roselektronika“ koja je deo holdinga „Rosteh“.\nLaptop se najčešće koristi prilikom terenskih ispitivanja tehnike, vojnih vežbi i operacija. U „Roselektronici“ su rekli da će težina laptopa biti smanjena za 30 odsto i da neće izgubiti na kvalitetu zahvaljujući leguri magnezijuma. Detaljnije karakteristike uređaja nisu otkrivene.Proizveden je u fabrici „Luč“ (Zrak) koja je deo koncerna „Sazvežđe“.Generalni direktor fabrike „Luč“ je saopštio da su za ovaj laptop zainteresovani kupci iz naftne industrije. Prema njegovim rečima, kompjuter omogućava da se napravi pouzdana IT infrastruktura koja ne zavisi od teritorijalnih ili klimatskih uslova.Sredinom leta je ruska kompanija „3Logic Group“ predstavila laptop koji može da zameni uređaje sličnog tipa iz inostranstva. Laptop je napravljen za državne kompanije i komercijalne organizacije i nije planiran za široku upotrebu.\nrusija, rosteh, poverljivi podaci, laptop, kompjuter\n© Depositphotos / BrianAJacksonSajber špijunaža\n„Kompjuter ima ruski operativni sistem MSVS i modul za pouzdano preuzimanje podataka ‘Sobolj’ koji pruža zaštitu od neovlašćenog pristupa“, naveli su u kompaniji. Prema rečima proizvođača, uređaj omogućava bezbedan rad sa strogo poverljivim podacima.\nLaptop se najčešće koristi prilikom terenskih ispitivanja tehnike, vojnih vežbi i operacija. U „Roselektronici“ su rekli da će težina laptopa biti smanjena za 30 odsto i da neće izgubiti na kvalitetu zahvaljujući leguri magnezijuma. Detaljnije karakteristike uređaja nisu otkrivene.\nProizveden je u fabrici „Luč“ (Zrak) koja je deo koncerna „Sazvežđe“.\nGeneralni direktor fabrike „Luč“ je saopštio da su za ovaj laptop zainteresovani kupci iz naftne industrije. Prema njegovim rečima, kompjuter omogućava da se napravi pouzdana IT infrastruktura koja ne zavisi od teritorijalnih ili klimatskih uslova.\nSredinom leta je ruska kompanija „3Logic Group“ predstavila laptop koji može da zameni uređaje sličnog tipa iz inostranstva. Laptop je napravljen za državne kompanije i komercijalne organizacije i nije planiran za široku upotrebu.\nRusija pokazala neobičnu bespilotnu verziju lovca „Šahmat“/video/\n15 Novembar, 14:31


Grad pomaže likvidnost male privrede\nGradonačelnik Subotice Jene Maglai i direktor Garancijskog fonda AP Vojvodine, Goran Vasić, potpisali su 24. novembra u Gradskoj kući, Ugovor o realizaciji konkursne linije Fonda za odobravanje garancija za obezbeđenje kredita za nabavku opreme mikro, malim i srednjim privrednim društvima, preduzetnicima i zemljoradničkim zadrugama u Subotici.\nMaglai i Vasić potpisali povoljan ugovor za male preduzetnike Subotice\nPotpisivanju Ugovora prisustvovao je Nebojša Daraboš, član Gradskog veća zadužen za oblast privrede.\nKonkurs za finansiranje nabavke nove opreme biće raspisan sledeće sedmice, najavljeno je prilikom potpisivanja Ugovora. Krediti će se moći koristiti 15 do 20 dana nakon dostavljanja kompletne dokumentacije, koja se podnosi u poslovnicama banaka koje imaju zaključen sporazum o saradnji sa Garancijskim fondom AP Vojvodine.\nGradonačelnik Jene Maglai je podsetio, da su sredinom aprila ove godine potpisani prvi ugovori između Garancijskog fonda APV i poljoprivrednih proizvođača sa teritorije grada Subotice.\n—Tada su odobrene kreditne linije po konkursu za obezbeđenje dugoročnih kredita namenjenih finansiranju kupovine nove opreme za navodnjavanje i protivgradnu zaštitu, kroz sufinansiranje dela kamate za nalogodavce po garancijama Fonda. Potpisivanje ovog ugovora, nastavak je uspešne saradnje između grada Subotice i Garancijskog fonda AP Vojvodine i zajedničkih nastojanja da se obezbede novčana sredstva za proširenje delatnosti malih i srednjih preduzeća i zanatlija koji bi u narednom periodu trebalo da budu oslonac naše zajednice, istakao je Maglai.\nGoran Vasić je objasnio, da se radi o kreditima koji su namenjeni preduzećima koja rade više od tri godine, za kupovinu dodatne opreme.\n—To je i preduslov za otvaranje novih radnih mesta i povećanje konkurentnosti. Kredit se realizuje do šest godina, kamatna stopa je 6,5 posto fiksno ili 5,95 odsto varijabilno. Prve tri godine, kamatu će nadoknaditi lokalna samouprava, a zahvaljujući toj podršci, kamata će biti svedena na ispod dva odsto, pa je ovo trenutno najpovoljniji kreditni uslov koji postoji u našoj državi i predstavljaće veliku podršku preduzetnicima Subotice, istakao je direktor Garancijskog Fonda Vasić.\nNebojša Daraboš, član Gradskog veća za privredu, rekao je da je za ovu namenu obezbeđeno deset miliona dinara iz reaktiviranog gradskog Fonda za privredu.\n—Sufinansiranjem dela kamate, privrednicima će biti omogućeno podizanje oko 60 miliona dinara kredita. Grad će sufinansirati kamatu u celosti, prve tri godine otplate kredita, a tokom preostale tri godine, kamatu u punom iznosu snosiće preduzetnici. Na taj način će kamata, odnosno krediti koji su dostupni privrednicima biti drastično jeftiniji, nego što su na tržištu. Prethodni Fond za privredu bio je, inače, više okrenut start-ap preduzetništvu, a pokazalo se da nije dao efekte koji su se očekivali. Ovim Fondom smo želeli pomoći maloj privredi i našim preduzetnicima, a podrška od 60 miliona dinara za razvoj privrednog sektora u Subotici je značajna, ne samo zbog toga što se radi o jeftinim kreditima, nego i zbog nelikvidnosti mnogih malih preduzeća, što je drugi deo privrednih problema, ocenio je Daraboš, zahvaljujući Vasiću na podršci subotičkoj privredi, i ističući da je gradonačelnik Maglai najzaslužniji za reaktiviranje Fonda za privredu.


Od danas DUAL radar na području PU Bijeljina - NTV Arena\nU cilju prevencije saobraćajnih nezgoda u kojima je neprilagođena, nebezbjedna i nepropisna brzina kretanja dominantan uzrok težih oblika saobraćajnih nezgoda Policijska uprava Bijeljina od danas spovodi pojačanu kontrolu saobraćaja.\nIzdvajamo, da će se pojačana kontrola brzine kretanja vozila do 29. februara 2019. godine vršiti preko radarskog sistema ” Redflex traffic systems fty – Dual ”.\nTokom mjeseca januara policijski službenici Policijske uprave Bijeljina evidentirali su 1195 prekršaja koja su počinjena u saobraćaju. U mjesecu januaru 2020. godine iz saobraćaja je isključeno 10 vozila i 136 vozača. Zbog vožnje pod dejstvom alkohola iz saobraćaja je isključeno 115 vozača, jedan vozač je bio pod dejstvom opijata, dok je 17 vozača učestvovalo u saobraćaju bez položenog vozačkog ispita.\nPolicijska uprava Bijeljina apeluje na vozače motornih vozila da prilikom učestvovanja u saobraćaju poštuju saobraćajna pravila i propise,naročito ona koja se odnose na ograničenja brzine kretanja vozila, te da ne započinju vožnju i ne upravljaju vozilom pod dejstvom alkohola.\nTags: bijeljina, dual, policija, radar, saobracaj


Izvor: B92, 27.Feb.2021, 09:11\nViše od 400 osuđenika pobeglo je iz zatvora na Haitiju, nedaleko od prestonice Port-o-prensa.\nU izveštaju lokalnih vlasti se navodi da je 25 ljudi poginulo tokom masovnog bekstva iz zatvora Krua le Buke.\nMeđu njima i direktor te ustanove i slučajni prolaznici koji su se našli u središtu incidenta, prenosi BBC.\nMeđu ubijenima je i moćni šef podzemlja Arnel Žozef koji je smrtno stradao >> Pročitaj celu vest na sajtu B92 << kada se motociklom pojavio na jednom kontrolnom punktu nekoliko sati nakon bekstva.\nBlic: Više od 400 osuđenika pobeglo iz zatvora na Haitiju\nB92: Nesreća na Autokomandi - povređena deca\nB92: Najboljih 18 poteza Novaka Đokovića VIDEO\n(UZNEMIRUJUĆI FOTO/VIDEO) OD OVOGA SE LEDI KRV U ŽILAMA: Ubijen šef podzemlja, pobeglo 400 zatvorenika\nMeđu smrtno stradalima je i direktor zatvora..Više od 400 osuđenika pobeglo je iz zatvora na Haitiju, nedaleko od prestonice Port o Prensa...U izveštaju lokalnih vlasti se navodi da je 25 ljudi poginulo tokom masovnog bekstva iz zatvora Krua le Buke. Među njima i direktor te ustanove i slučajni...\nU masovnom bekstvu iz zatvora u Haitiju stradalo 25 ljudi, 200 zatvorenika još u bekstvu\nIzvor: Danas, 27.Feb.2021\nPolicija Haitija aktivno traga za još 200 zatvorenika koji su pobegli iz zatvora u predgrađu glavnog grada Haitija Porto-o-Prensa u akciji u kojoj je ubijeno 25 ljudi, medju kojima i direktor zatvora, saopštile su vlasti.\nDvoje ljudi koji su učestvovali u ispitivanju vakcine kompanije "Džonson i Džonson" imali su neželjene reakcije, koje su bile prilično opasne...Kako je saopšteno iz ove kompanije, jedna žena koja je učestvovala u ispitisavnju u Južnoj Africi, doživela je anafilaktički šok i imala je alergijsku...


Rukiqi: Srbija destruktivna, Mini-Šengen je moguć | Info-ks.net\n23.01.2021 u 10:52\nDa bi Mini-Šengen funkcionisao kako treba, moraju se prevazići prije svega nesuglasice koje sa Kosovom imaju Srbija i Bosna i Hercegovina, poručuje predsjednik Privredne komore Kosova Berat Rukiqi.\nOn u intervjuu za DW naglašava da su te zemlje imale „destruktivan stav“, čak i u situacijama s međunarodnim posredovanjem, kada su za pregovaračkim stolom bili i predstavnici EU, SAD i različitih međunarodnih organizacija. Za razliku od njih, Crna Gora i Sjeverna Makedonija se, kaže, ponašaju kooperativno i Kosovo sa njima „gotovo da i nema ekonomskih problema“.\nČak i ako se ostavi po strani problem priznavanja ili nepriznavanja Kosova, Priština smatra da je važno da kosovske kompanije budu ravnopravne u procesima javnih nabavki u Srbiji i Bosni i Hercegovini.\nRukiqi se nada da je u sadašnjoj situaciji – poslije pojave kovida-19 – u regionu oživjela potreba za jačanjem ekonomske i trgovinske saradnje i prevazilaženjem političkih problema.\nPrema njegovim riječima, u Srbiji postoji politička klima koja onemogućava svaki ozbiljniji prodor kosovskih proizvoda na srpsko tržište. Distributeri i prodavci takve proizvode smatraju „opasnim“; uspješni kosovski proizvodi su se nalazili „na meti propagande“, posebno u tabloidnoj štampi koja je, kako kaže, povezivala takve proizvode sa finansiranjem UÇK i terorizma. Rukiqi naglašava da je sasvim drukčija situacija bila na Kosovu, gde se sa uvozom proizvoda iz Srbije počelo „prvog dana nakon što su se povukle vojne snage“.\nRukiqi smatra da je tržište regiona neinteresantno za strane kompanije, jer region ima oko 20 miliona stanovnika i to je po njegovim riječima malo da bi zainteresovalo nekog da investira. Zato zemlje regiona mogu da naprave lanac snabdjevanja i proizvodnje koji bi mogao da se integriše u druge takve lance. Na primjer, da se stvori mogućnost da se „dio jednog proizvoda napravi na Kosovu, dio u Srbiji a dio u Sjevernoj Makedoniji“. No, za njega je glavna prepreka takvom planu „destruktivno ponašanje Srbije“.\nBerat Rukiqimini ŠengenSrbija


NS EKO-DINAR: Deo predloga građana i građanki biće realizovan kroz aktuelne projekte - Inženjeri zaštite životne sredine\n8. 4. 2021. 9. 4. 2021. admin\nU okviru kampanje “NS eko-dinar u službi građana”, tokom februara meseca Novosađani i Novosađanke imali su mogućnost da na sajtu nsekodinar.rs postave svoje predloge i sugestije za uređenje zelenila i uklanjanje otpada, kako bi se i oni uvrstili u aktivnosti javno-komunalnih preduzeća koje se u okviru godišnjeg Programa finansiraju sredstvima prikupljenim od naknada za zaštitu i unapređenje životne sredine.\nLista prvih 100 prikupljenih predloga predata je nadležnima na sastancima koje su „Inženjeri zaštite životne sredine“ u drugoj polovini marta organizovali sa predstavnicima i predstavnicama Gradske uprave za zaštitu životne sredine, JKP „Gradsko zelenilo“ i JKP „Čistoća“.\nKao što je i dogovoreno, nadležne službe dostavile su nam prve informacije o mogućnostima za realizaciju predloga koji su, kroz kampanju na društvenim mrežama, od strane građana i građanki označeni kao prioritetni.\n„Gradsko zelenilo“ urediće travnjak na Trgu Save Vukosavljeva u MZ Podbara, kod okretnice autobusa broj 6, a u programu redovnog održavanja predviđena je nega postojećeg drveća i popuna sadnica koje nedostaju na Sunčanom keju, na potezu od Žeželjevog mosta do kanala DTD (MZ Salajka).\nU MZ Radnički, u Rumenačkoj ulici od broja 125 do 135 obavešteni smo da postoji mogućnost unapređenja prostora predbašti sadnjom niske i srednje visoke vegetacije, ali da je površina koja je navedena za dodatno uređenje – razdelno ostrvo između trotoara i biciklističke staze, predviđena samo kao travljak jer ga okružuje visoka vegetacija.\nDve lokacije koje su građani i građanke predložili za uređenje nisu u nadležnosti ovog preduzeća – zelena površina oivičena Bulevarom Patrijarha Pavla i Futoškim putem (MZ Bratstvo Telep) je prostor predviđen za gradnju, a dvorište stare fabrike Niva u Šumadijskoj ulici (MZ Dunav) nije javna zelena površina.\nIz „Gradskog zelenila“ obavestili su da će i ostali predlozi građana i građanki biti razmotreni i ukoliko bude postojala mogućnost realizovani kroz Projekat „Očuvanje i unapređenje zelenila malih urbanih celina u Novom Sadu“.\nNa prvoj listi predloga koji su stigli do kraja februara meseca, 33 se odnosilo na oblast otpada – uklanjanje divljih deponija, sanaciju degradiranih javnih površina i sakupljanje i uklanjanje rasutog otpada. Čak trećina obuhvatila je lokacije uz Dunav, koje su u nadležnosti JVP „Vode Vojvodine“.\nSve nas je obradovala vest da je Grad Novi Sad 2. aprila organizovao zajedničku akciju uklanjanja smeća na područja priobalja od Ribarskog ostrva do brane u Futogu, u koju su bile uključene službe JKP „Čistoća“, Komunalne inspekcije, JVP „Vode Vojvodina“ i JP „Vojvodinašume“.\n“Inženjeri zaštite životne sredine” kampanju “NS eko-dinar u službi građana” pokrenuli su sa idejom da motivišu Novosađane i Novosađanke da se aktivno uključe u kreiranje godišnjeg Programa korišćenja sredstava Budžetskog fonda za zaštitu životne sredine Grada Novog Sada.\nPrikupljanje predloga za unapređenje zelenila i čišćenje javnih površina u Novom Sadu i svim naseljenim mestima na području Gradu nastavlja se i dalje, putem interaktivne mape na sajtu nsekodinar.rs.\nNastavak aktivnosti omogućen je kroz program institucionalne podrške u okviru projekta Vlade Švajcarske „Zajedno za aktivno građansko društvo ACT“. Cilj ACT projekta je aktivno građansko društvo u kome građani i građanke više učestvuju u procesu donošenja odluka, naročito na lokalnom nivou. ACT sprovode dve nevladine organizacije: Helvetas Swiss Intercooperation i Građanske inicijative.\nFotografije: „Inženjeri zaštite životne sredine“, Grad Novi Sad\n38 minute pre


Uhapšeno devet osoba u Tuzlanskom kantonu zbog zloupotrebe droge\nU policijskoj akciji koja je rano jutros počela u Tuzlanskom kantonu zbog zloupotrebe opojnih droga uhapšeno je devet osoba iz Gračanice, Lukavca i Gradačca. U saradnji sa Kantonalnim tužilaštvom Tuzlanskog kantona i Kantonalnim sudom Tuzla izvršeno je 11 pretresa kuća, stanova, pomoćnih objekata i automobila, saopćili su iz Ministarstva unutrašnjih poslova Tuzlanskog kantona (MUP TK).\n“Tokom akcije pronađena je i oduzeta neutvrđena količina materije koja izgledom asocira na opojnu drogu, te oružje, municija, digitalna vaga, novac, mobilni telefoni, SIM kartice i veća količina alata za koje postoji osnova sumnje da potiču iz krivičnih djela teške krađe, a sumnja se da su ukradeni prilikom provala u vikendice na području općine Srebrenik. Nad privedenim osobama u prostorijama MUP-a TK se radi kriminalistička obrada”, saopćili su iz MUP-a TK.\nPrema informacijama iz MUP-a TK, u Gračanici, Gradačcu i Lukavcu od februara je izvršen veći broj pretresa i uhapšeno je 35 osoba, a Kantonalnom tužilaštvu Tuzlanskog kantona proslijeđeno je 30 izvještaja o učinjenom krivičnom djelu, dok je dvjema osobama određena mjera jednomjesečnog pritvora.\nU TK i USK još uvijek neće ići u direktnu nabavku vakcina protiv koronavirusa


Dobitnik "Srebrnog medveda" Nazif Mujić odustao od azila u Nemačkoj\nNazif Mujić, dobitnik Srebrnog medveda na filmskom festivalu u Berlinu 2013. godine za ulogu u filmu "Epizoda u životu berača željeza" Danisa Tanovića, odustao je od borbe za dobijanje azila u Nemačkoj i sa porodicom se vratio u Bosnu, preneli su danas nemački mediji.\nNazif Mujić živeo je u izbegličkom domu u Berlinu\nKako navode mediji, Mujić je Nemačku napustio samoinicijativno, umoran od dugog čekanja i neizvesnosti.\nLaureat festivala Berlinale Mujić, živeo je od novembra prošle godine sa suprugom i troje dece u Nemačkoj, u izbegličkom domu u Berlinu.\nNemačke vlasti odbile su Mujićev zahtev da mu dodele azil, ali mu je odobreno da tokom zime sa porodicom ostane u Berlinu. Pravni zastupnik porodice Mujić predao je odboru za žalbe berlinske skupštine peticiju, kojom je zatraženo da mu se ipak dozvoli da ostane u Nemačkoj.\nNazif na "Berlinalu"\nZa porodicu Mujić zauzelo se, u pismima nadležnim vlastima, i više od 50 filmskih radnika, medju kojima i Vim Venders, Andreas Drezen i Mihael Balhaus.\nNazif Mujić (1960), Rom iz BiH, glumio je kao naturščik, sa porodicom, u Tanovićevom poludokumentarnom filmu "Epizoda iz života berača željeza", u kojem je predstavljen težak život Roma koji preživljavaju sakupljajući staro gvožđe.\nFilm je osvojio Srebrnog medveda u kategoriji najbolji film, a Mujić istu nagradu u kategoriji najbolja muška uloga.


Srednjoškolci u Srbiji kakvi su naši srednjoškolci | Mondo Portal\nSrednjoškolci u Srbiji ne vide zemlju u Evropskoj uniji, neće da se druže sa Albancima, Hrvatima, osobama obolelim od side i LGBT populacijom! Najviše veruju sebi, crkvi i porodici.\n01.04.2019. | 15:40 > 15:41 134\nUčenici srednjih škola, koji pohađaju predmet Građansko vaspitanje, osrednje su upoznati sa aktuelnim političkim zbivanjima i u većoj meri su evroskeptici, a imaju i veoma nisko poverenje u institucije vlasti, pokazalo je istraživanje "Punoletstvo i zrelost građanskog vaspitanja:evaluacija efekata".\nPredmet istraživanja je bila analiza statusa i evaluacija efekata predmeta Građansko vaspitanje koje je uvedeno u škole pre 18 godina.\nJedan od autora istraživanja, docent Filozofskog fakulteta Zoran Pavlović, saopštio je podatke o tome kako mladi percipiraju Evropsku uniju - ukratko, srednjoškolci su "evroskeptici".\nNa pitanje koliko je po njihovom mišljenju važno za Srbiju da postane članica EU "samo 11 odsto njih je reklo da je to mnogo važno, a 25 odsto je odgovorilo sa nimalo".\nIspitnici su naveli da su dobre strane tog procesa unapređenje odnosa sa drugim državama, povećanje kvaliteta obrazovanja i stepena zaposlenosti, dok je izražen strah od velikih kompanija i inostranog vlasništva u nacionalnim bogatstvima Srbije.\nVrlo zabrinjavajući su sledeći podaci istraživanja:\nNa pitanje da li bi bili prijatelji sa pripadnicima drugih etničkih i manjinskih grupa, trećina ispitanika navela da ne bi bili prijatelji sa Albancima (36%), po petina sa Hrvatima i Romima, a 41 odsto sa pripadnicima LGBT populacije, kao i sa osobama obolelim od side (40%).\nOn je rekao da se 75 odsto učenika informiše preko Interneta, 53 odsto putem televizije, dok predmet Građansko vaspitanje ne smatraju glavnim izvorom informacija o politici.\nUkupan uzorak na kojem je rađeno istraživanje uključuje ukupno 1.073 učenika i učenica (58% devojaka i 42% mladića; 26% mladih iz gimnazija, i 74% učenika/ca srednjih stručnih škola), ukupno 36 nastavnika (17%) i nastavnica (83%) građanskog vaspitanja i 20 direktora/ki srednjih škola (36% žena, 64% muškaraca).\nNajznačajnije lične vrednosti i oblasti života mladih su lična sloboda, pravda, porodica, prijatelji, privatnost i slobodno vreme.\nIstraživanje je pokazalo i da stepen poznavanja gradiva iz predmeta Građansko vaspitanje koje su mladi pokazali nije zadovoljavajući.\nOni su najmanje ovladali pojmovima koji se tiču negativnih stavova prema drugim grupama, kao što je rasizam, etnocentrizam, suštine delatnosti nekih međunarodnih organizacija, pitanja građanskog aktivizma, uloge građana u demokratskom društvu, dok su ovladali temama koje su deo nekih drugih obaveznih predmeta u školi.\nUčenici su zadovoljni različitim aspketima nastave, posebno kada je reč o atmosferi na času i kompetencijama\nOni procenjuju da su kroz ovaj predmet mnogo naučili o temama koje su vezane za značaj poštovanja zakona, ali i o svojim pravima i odgovornostima u školi, dok su nastavnici u radu najviše podsticali pluralizam i slobodu mišljenja, a najmanje direktnu participaciju učenika u nastavi.\nUčenici su istakli pozitivan uticaj tema iz ovog predmeta na razvoj njihovih ličnih karakteristika u pogledu značaja argumentovanog iznošenja ličnih stavova, razvoj spremnosti za prihvatanje odgovornosti, samostalnosti u donošenju odluka i unapređenju saradnje sa drugima prilikom rešavanja\nNastavnici i direktori su zadovoljni sadržajem predmeta, veruju u vrednosti i korisnost samog gradiva. Nastavnici su nezadovoljni nedostatkom udžbenika, a direktori odnosom drugih aktera obrazovnog procesa prema Građanskom vaspitanju.\nKako se navodi u rezultatima istraživanja, 58 odsto ispitanih građana smatra da je ovaj predmet važan, 12 ga smatra nevažnim, dok je 22 odsto neodlučno.\nIspitivanje su realizovali istraživački tim Građanskih inicijativa i marketinška agencija IPSOS. Rezultati istraživanja se mogu naći na https://www.gradjanske.org/wp-content/uploads/2019/03/GV-GLAVNI-NALAZI.pdf\nSvi komentari 134 Dodaj komentar


Novi AI sistem uči sebe da autonomno vidi i razumije objekte - Generale - 2021\nLjudska spretnost impresivna je višeslojna vještina koja zahtijeva i upotrebu napredne pokretljivosti našeg tijela i složene i izuzetno efikasne procese vida naših očiju. Istraživači već neko vrijeme s velikim poteškoćama pokušavaju usaditi ovu vještinu u robote, posebno u vezi sa računarskim vidom.\nNeka otkrića u tom sektoru posljednjih godina vidjela su robote sposobne da naprave osnovne razlike između predmeta, omogućavajući im da ih pokupe. Međutim, ta su poboljšanja u najboljem slučaju osnovna, jer ograničeno razumijevanje sistema od onoga što su odabrali znači da ne mogu učiniti ništa drugo osim pronalaska predmeta.\nNije potreban prethodni unos\nNovi rad iz MIT-ovog Laboratorija za računarske nauke i umjetnu inteligenciju (CSAIL) mogao bi ovo uskoro promijeniti. Laboratorija je uvela novi sistem koji omogućava robotima ne samo da vizualno prepoznaju predmete, već i to tako dobro da mogu nastaviti s izvršavanjem povezanih zadataka, sve bez prethodnog unosa.\nIstraživači su ovaj ključni razvoj nazvali Gustim mrežama objekata (DON). DON funkcionira analizirajući objekte kao kolekcije točaka na vizuelnoj mapi, postupak koji omogućava sistemu da razumije sve komponente objekta, čak i ako ga nikada prije nije vidio.\nTo znači da DON može samostalno obavljati vrlo specifične zadatke, poput hvatanja predmeta iz samo jednog od njegovih uglova ili dijelova, što je sposobnost koja je nedostajala prethodnim sistemima. "Mnogi pristupi manipulaciji ne mogu identificirati određene dijelove predmeta u mnogim orijentacijama s kojima se objekt može susresti", rekao je u izjavi koautor i doktorand Lucas Manuelli.\nČinjenica da je DON prevladao taj problem može na kraju vidjeti da sistem postaje neprocjenjiv za proizvodne linije maloprodajnih giganata. Međutim, to je samo jedna potencijalna buduća aplikacija. Kako se sistem nastavlja razvijati, mogao bi imati gotovo neograničenu upotrebu.\nBudući da DON ne zahtijeva da ljudi označavaju podatke, sistem može samostalno učiti, pa čak i nadgledati se. Jedan od primjera mnogih zadataka u kojima bi DON jednog dana mogao briljirati bio bi čišćenje neuredne kuće, rekli su istraživači.\nŠta će nam preostati?\n"Kako se uske aplikacije za umjetnu inteligenciju šire kako bi konzumirale više ljudskih zadataka, možemo zamisliti budućnost u kojoj će humanoidni robot kuhati večeru, čistiti kuhinju, prati posuđe i slagati rublje," glavni direktor AI i suosnivač Ziffa Taylor je rekla IEu vezi sa ovim razvojem događaja. "Ovakvi se zadaci, koji su se osjećali poput naučne fantastike, približavaju stvarnosti. Pravo pitanje koje imam je, što ćemo raditi sa slobodnim vremenom?"\nDirektor Dacian Consultinga Andrej Luchici dalje je rekao zaIEon vjeruje da je sustav možda početak revolucionarnog trenda u industriji. "Prethodni sistemi mašinskog vida, iako vrlo moćni, prepoznavali su samo koji su predmeti bili na slici, ali nisu mogli djelovati na te informacije", objasnio je Lučići.\n"DON rješava taj problem što znači da sada možemo početi graditi sve složenije sisteme pametnih agenata koji se mogu naučiti kako prepoznavati i komunicirati s različitim objektima. Vjerujem da će rezultati laboratorija Tedrake pokrenuti novi val računalnog vida aplikacije od robotske manipulacije i upravljanja procesima do novih inteligentnih rješenja za automatizaciju, "zaključio je.\nPogledajte video: OŠ vebinar o korišćenju e-učionice: primeri za likovnu i muzičku kulturu (Oktobar 2021).\nCopyright 2021 \_ Novi AI sistem uči sebe da autonomno vidi i razumije objekte...


Fudbaleri Borca nakon prozivke počeli pripreme - PressLider.rs\nFudbaleri Borca nakon prozivke počeli pripreme\n11. januara 2018. Marina Trmčić\t0 Comments\nČačak – Nakon četiri nedelje od poslednjeg susreta fudbaleri čačanskog Borca današnjom prozivkom u 12 časova na Gradskom stadionu zvanično su počeli pripreme za prolećni deo sezone.\nPrema rečima sportskog direktora Vladimira Stanisavljevića pripremni period se mora rešavati u hodu.\n„Mislim da je petnaest bodova sasvim dovoljno za neki dalji temelj i rad koji nam predstoji. Prioritet nam je da zadržimo tim koji je osvajao bodove i na nekim pozicijama naći igrače koji će nam dati kvalitet. Ne mogu reći da problema u klubu nema, ali problemi postoje da bi se rešavali. Mislim da ćemo svi zajedno krenuti u dobrom smeru“, rekao je Stanisavljević.\nŠef stručnog štaba Igor Spasić istakao je da je najvažnije izboriti opstanak u Super ligi Srbije.\n„Moj lični cilj je opstanak u Super ligi i verujem u to, ali naravno da je potrebno da se sklope mnoge kockice. Pre svega nam je potrebna mirnoća u radu i da ispoštujemo koncept ka kojem stremimo i dovedemo brod u mirnu luku. Slede nam testiranja i pregledi, pa korak po korak idemo dalje“.\n← Koncert Nemanje Stevanovića i Jelene Gerbec\nŽIVOT POČINJE U 40. Ovaj Užičanin ugasio je firme u Srbiji, sada živi na Baliju i ima KARIJERU IZ SNOVA →


NIS petu godinu zaredom podržao festival „Balkan trafik“ u Briselu | NIS\nNIS > Presscentar > Vesti > NIS petu godinu zaredom podržao festival „Balkan trafik“ u Briselu\nNIS petu godinu zaredom podržao festival „Balkan trafik“ u Briselu\nNIS, jedna od najvećih energetskih kompanija u jugoistočnoj Evropi, podržao je petu godinu zaredom festival „Balkan trafik“ u Briselu, kao umetničku manifestaciju koja doprinosi promociji kulture i nasleđa balkanskog regiona.\nNIS je petu godinu zaredom podržao festival „Balkan trafik“ u Briselu, kao umetničku manifestaciju koja doprinosi promociji kulture i nasleđa balkanskog regiona\nKao društveno odgovorna kompanija koja pored Srbije svoje aktivnosti razvija i u pet država zapadnog Balkana, NIS deli osnovne vrednosti festivala „Balkan trafik“ – promociju multikulturalnosti, saradnje i tolerancije.\nTakođe, podrška ovoj manifestaciji jedan je od načina na koji se u praksi sprovodi misija NIS-a: da se uz odgovorno korišćenje prirodnih resursa i savremenih tehnologija ljudima balkanskog regiona pruži energija za kretanje ka boljem.\nOvogodišnji festival, koji se sa velikim uspehom od 2007. godine održava u briselskoj Palati lepih umetnosti „Bozar“, traje do nedelje, 23. aprila, uz učešće velikog broja renomiranih balkanskih umetnika. Centar „Bozar“ je već 11 put hram zabave za nekoliko hiljada posetilaca koji se okupljaju iz svih krajeva Evrope i šire, kako bi čuli zvuke Balkana i uživali u filmovima i gastronomiji sa ovih prostora. Zvezda ovogodišnjeg festivala je Goran Bregović čiji je koncert „Tri pisma iz Sarajeva“ otvorio manifestaciju.\nPored Bregovića, priliku da publici u Briselu predstavi muzičku tradiciju naroda Balkana imaće još dvadesetak muzičkih sastava i solista iz zemalja jugoistočne Evrope. Tako će publika u Briselu imati prilike da uživa u koncertima različitih muzičkih stilova – od etno muzike karakteristične za područje Balkana, do savremenih muzičkih pravaca.\nFestival se sa velikim uspehom od 2007. godine održava u briselskoj Palati lepih umetnosti „Bozar“\nTakođe, tokom trajanja festivala biće održane i filmske projekcije, radionice i diskusije čiji je cilj da evropskoj publici na najbolji način približe ne samo kulturnu tradiciju regiona, već i aktuelne perspektive naroda Balkana. Na festivalu su do sada nastupale muzičke zvezde Balkana poput Bilje Krstić, Amire Medunjanin i mnogih drugih, dok je na prošlogodišnjoj manifestaciji najviše interesovanja izazvao „master class“ režisera Emira Kusturice i projekcija njegovog filma „Podzemlje“.\nPrisutnima se na koktelu koji je NIS organizovao u Briselu obratio Kiril Tjurdenjev, generalni direktor NIS-a\nNIS je prvog dana festivala, uz podršku Ambasade Srbije u Belgiji, Misije Republike Srbije pri Evropskoj uniji i predstavništva Privredne komore Srbije u Briselu, tradicionalno organizovao koktel kojem su prisustvovali evropski zvaničnici, diplomatski kor, poslovni partneri i prijatelji kompanije. NIS preko svog predstavništva u Briselu koje posluje od 2011. godine održava kontakt sa institucijama EU.\nPozdravljajući prisutne Kiril Tjurdenjev, generalni direktor NIS-a, ocenio je da kompanija sa posebnim zadovoljstvom podržava festival „Balkan trafik“ koji promoviše toleranciju i multikulturalnost. Tjurdenjev je ocenio da je balkansko područje izuzetno i po svojevrsnom mešanju kultura, koje tom regionu daju posebnu draž i pozvao goste da u narednim danima uživaju u festivalu čiji je cilj promocija kulture Balkana.\nAna Hrustanović, šef Misije Republike Srbije pri Evropskoj uniji, na koktelu NIS-a u Briselu\nAna Hrustanović, šef Misije Republike Srbije pri Evropskoj uniji, rekla je na koktelu da je festival „Balkan trafik“ veoma značajan u smislu približavanja kulture regiona, a posebno Srbije, publici u Evropskoj uniji. Ana Hrustanović je izrazila nadu da će bolje razumevanje naše kulture, između ostalog, pomoći bržem pridruživanju Srbije Evropskoj uniji.


Novi set mera u borbi protiv širenja koronavirusa - Novi Sad\nNovi set mera u borbi protiv širenja koronavirusa\n17:03:00 21.03.2020, Komentara: 0\nNovi Sad - Večeras od 20 časova prestaje javni gradski prevoz, zatvaraju se ugostiteljski objekti i tržni centri, zabranjuje se okupljanje više od pet osoba, a taksi usluge do daljeg biće dostupne – podsetio je gradonačelnik Novog Sada Miloš Vučević na vanrednoj konferenciji za novinare u Skupštini Grada Novog Sada.\n- Disciplina se popravila, ljudi su razumeli apele i počeli da postupaju u skladu sa preporukama lekara i države, a svi izuzeci će biti sankcionisani. Što se tiče Doma zdravlja, uspeli smo da organizujemo nekoliko novih usluga. U objektu Doma zdravlja u Zmaj Ognjena Vuka br.18 otvorili smo novu ambulantu samo za osobe sa respiratornim oboljenjima, uvedeno je novih 14 telefonskih linija i 6 linija DZ za psihološku podršku. U objektu na Novom naselju se otvara i dispanzer za decu sa respiratornim tegobama. Ponosan sam na sve zdravstvene radnike, kao i na sve koji rade u kol centrima, na volontere koje organizuje Crven krst, njih je 100 anagažovano, a 500 volontera je na čekanju. Kontaktirali smo upravnike stambenih zgrada da se i oni angažuju oko pomoći ljudima – naglasio je gradonačelnik Vučević i dodao da će se prevoz za zaposlene u zdravstvu i one koji moraju da rade u privatnim kompanijama realizovati u dogovoru sa državnim organima.\n- Ciklonizacija i JKP Stan obilaze ceo grad i dezinfikuju pored javnih ustanova i stambene zgrade, i važno je da se koordiniraju sa upravnicima zgrada, kako bi im dozvolili da uđu, s obzirom na razne priče o lažnom predstavljanju koje kruže. Uspevamo da zadržimo maksimalan nivo komunalnih usluga, svi kapciteti su angažovani. Očekujte da će uskoro biti propisano zatvarnje parkova i pijaca, verovatno od sutra – naveo je Vučević.\nGradonačelnik je najavio da će već početkom iduće sedmice biti doneta odluka o jednokratnoj pomoći za preko 33.000 penzionera u Novom Sadu sa penzijama do 30.000 dinara, i to iz robne rezerve i Crvenog krsta.\nOn je takođe izjavio da se radi na odluci kojom će biti omogućen popust na zakup poslovnog prostora u gradu i na SPENS-u kako bi se pružila podrška privatnim firmama.\n- Suficit u budžetu Grada će sačuvati Novi Sad. Veliki problem će imati JGSP, koji neće moći da opstane u ovakvim okolnostima bez značajne podrške Grada, međutim sada je najvažnije pitanje spašavanja ljudskih života – rekao je Vučević i apelovao na građane da budu jedinstveni, solidarni i disiplinovani kako bismo što brže i sa manje posledica izašli iz krize izazvane epidemijom korona virusa.


Mediji: Države su dužne da kreiraju bezbedne pravne sisteme za novinare - Društvo - Dnevni list Danas\nPočetna » Društvo » Mediji: Države su dužne da kreiraju bezbedne pravne sisteme za novinare\nMediji: Države su dužne da kreiraju bezbedne pravne sisteme za novinare\nU Kragujevcu je danas počeo dvodnevni seminar za novinare i urednike medija iz centralne Srbije,Šumadije i Pomoravlja na temu „Sloboda izražavanja,pravo na privatnost i medijska etika“.\n1Piše: Zoran Nikolić 21. juna 2018. 15.05\nSeminar organizuju Savet Evrope i Savet za štampu a cilj je upoznavanje medijskih poslenika sa praksom i iskustvima Evropskog suda za ljudska prava kao i sa iskustvima iz. rada Saveta za štampu.\nO ovim temama polaznicima seminara danas su govorile Bolgarka Benko,pravnica iz Evropskog suda za ljudska prava,Gordana Novaković generalni sekretar Saveta za štampu i Tamara Skrozza,članica Komisije za žalbe Saveta za štampu.\nSeminar sutra nastavlja rad i predviđeno je da se polaznici upoznaju sa slobodom izražavanja u onlajn sferi kroz slučajeve Evropskog suda za ljudska prava.\nKragujevac, Savet za štampu, seminar za novinareKragujevac\ntv gledalac i citalac kaže:\n21. juna 2018. u 16.36\nA kako da se zastiti NAROD od laznih i iskrivljenih komentara o svakom dogadjaju od strane urednika novina i voditelja emisija i huskanja ljudi protiv ljudi??????Npr. pogledajte jutarnje programe pinka i hepija kakve se bljuvotine, konstrukcije, klevete i lazi mogu cuti a neki ljudi mozda i poveruju!


KONAKOVIĆ: BEZ GRASA SE NE MOŽE USPOSTAVITI PRIJEVOZ, ZAKON O LINIJSKOM SAOBRAĆAJU NA ČEKANJU\nBez Kantonalnog javnog komunalnog preduzeća "Gradski saobraćaj" se ne može uspostaviti gradski prijevoz i niko nema kapacitet da pokrije cijeli grad - kazao je premijer Kantona Sarajevo Elmedin Konaković za Fenu.\nIz tog razloga, dodao je, Prijedlog zakona o javnom linijskom saobraćaju u KS-u, koji će konačno stabilizirati i riješiti status Grasa i Centrotransa, još neće biti na dnevnom redu sjednice Skupštine KS-a. Usvajanjem ovog zakona u ovom periodu, upozorio je Konaković, Grasu bi se zatvorila mogućnost da obavlja ovu funkciju. - Kada Gras bude mogao isplaćivati plaće, doprinose i zdravstveno osiguranje svojim radnicima i kad se taj teret duga skine s države, tada možemo uspostaviti funkcionalan gradski prijevoz i zakonom ga uobličiti - pojasnio je. Dodao je da zastupnici koji zagovaraju gašenje ili stečaj ovog preduzeća ne nude alternativu kako da se ujutro organizuje javni prijevoz za građane.\nNaglasio je da će ovih dana u promet pustiti nekoliko tramvaja, te da će krajem marta vozni park ove firme biti bogatiji za 10 ili 15 voznih jedinica iz Istanbula. Govoreći o kontroli karata, Konaković kaže da nije zadovoljan. Smatra da je u prvih šest mjeseci proces oporavka Grasa išao dosta dobro, ali da trenutno problem predstavlja kadrovska politika unutar firme. Većinu procesa inicira Ministarstvo saobraćaja KS-a, jer Gras nema efikasan menadžment.\n- Stanje u ovoj firmi je dosta bolje nego što je bilo kad smo došli, a to se posebno vidi u pokrivenosti gradskih linija - ocijenio je. Konaković kaže da ne očekuje od Grasa da bude profitabilan, ali očekuje da bude u stanju isplaćivati plaće, doprinose i zdravstveno osiguranje radnicima. Kao primjer izdvojio je beogradski javni prijevoz koji je u šest mjeseci napravio gubitke od 40 miliona eura. - Gradski prijevoz je skup, ali ga moramo osigurati građanima i ne možemo se ponašati komercijalno - ocijenio je.\nKonaković kaže da uposlenici ovog preduzeća već pola godine normalno ovjeravaju zdravstvene knjižice, a da je u procesu penzioniranja 130 ljudi. - Njih 14 ne mogu u penziju zbog blokiranih računa prethodnih poslodavaca - naglasio je. Također je dodao da je Gras uposlio nove vozače, što će ovo preduzeće učiniti još funkcionalnijim, ali da je situacija daleko od zadovoljavajuće. Od bitnih projekata za građane Sarajeva, Konaković je naglasio i rekonstrukciju svih tramvajskih stajališta, čime se oživljava javno-privatno partnerstvo, koje je atrofiralo u sarajevskom kantonu.\n- Većinu tramvajskih stajališta planiramo zatvoriti te ugraditi sistem najave dolaska tramvaja. Planiramo i prodavati mjesta za marketinško oglašavanje, što je također investicija u saradnji s privatnim sektorom - pojasnio je. Govoreći o smanjenju cijena gasa u sarajevskom kantonu, Konaković je kazao da će se to desiti čim BH-Gas službeno i formalno donese službenu odluku.\n- Pokazalo se da je korekcija cijena u „Toplanama“ bila opravdana, jer kad je u BH-Gasu padala cijena, izbalansirali smo cijenu grijanja, jer zbog duga Toplana niko nije mogao servisirati dug prema ruskom dobavljaču - pojasnio je. Ističe da je cijena gasa preskupa te da očekuje smanjenje u vrlo kratkom roku.


URS i socijalisti sutra o koalicionom sporazumu\nSastankom predstavnika Ujedinjenih regiona Srbije (URS) i mandatara Ivice Dačića sutra će početi zajednički rad na formiranju koalicionog sporazuma koji će potpisati\nsve tri strane, rečeno je danas agenciji Beta u URS.\nTaj izvor je naveo da je namera sve tri strane (URS, koalicija oko SPS-a i oko Srpske napredne stranke) da se napravi jasan i konkretan dogovor koji će se "staviti na papir" u vidu sporazuma.\nPrema toj informaciji, dogovorom će biti jasno definisani ciljevi i konkretne mere koje će se sprovoditi u nacionalnoj državnoj politici, ekonomskoj i socijalnoj politici, evrointegracijama, spoljnoj politici, borbi protiv monopola, reformi pravosuđa, borbi\nprotiv kriminala i korupcije kao i departizaciji.\nBeti je u URS rečeno da to neće biti sporazum o pomirenju, već o poslu koji mora timski da se uradi, kako bi se Srbija "izvukla iz blata i pokrenula, jer je situacija jako teška, posebno u javnim finansijama".\n"Zato će prvi korak biti precizno utvrđivanje dubioze budžeta koju je iza sebe ostavila Demokratska stranka, koja je u prošloj Vladi kontrolisala Ministarstvo finansija, trezor, Poresku upravu i Narodnu banku Srbije", rekao je izvor iz URS-a i dodao da će to biti\n"ozbiljan i sadržajan" program rada nove vlade sa "jasnom podelom poslova i odgovornosti".


Prvi slučaj asistiranog samoubistva u Italiji\nTanjug 16. juna 2022. 16:05\nRIM – Italijan Federiko Karboni, koji je ostao paralizovan pre 12 godina posle saobraćajne nesreće, preminuo je danas, što je prvi slučaj asistiranog samoubistva u Italiji, saopštilo je Udruženje Luka Koskioni koje se dugo zalaže za legalizaciju eutanazije.\nKarboni (44) je preminuo uz članove porodice pored njegovog kreveta nakon što je sam sebi dao smrtonosne lekove uz pomoć specijalno dizajnirane mašine, preneo je Rojters.\n„Ne poričem da mi je žao što se opraštam od života“, rekao je Karboni, prenelo je Udruženje Luka Koskioni, koje mu je pomoglo da savlada otpor sudova i zdravstvenih vlasti.\n„Učinio sam sve što sam mogao da živim najbolje što sam mogao uz invaliditet, ali sada sam na kraju svojih snaga i psihički i fizički“, istakao je Karboni.\nUstavni sud Italije otvorio je put za asistirano samoubistvo 2019. godine, suočen sa žestokim protivljenjem konzervativnih partija i Rimokatoličke crkve, ali je naveo da lokalne zdravstvene vlasti moraju da razmotre i odobre svaki zahtev.\nKarboni je konačno dobio dozvolu da primi smrtonosne lekove prošlog novembra, nakon što je dobio dva sudska spora i prevazišao prvobitno odbijanje zdravstvenih zvaničnika.\nU konačnoj presudi, etičko veće je navelo da Karbonijevo stanje ispunjava uslove koje je postavio Ustavni sud, koje uključuje hroničnu i nepovratnu patologiju koja uzrokuje patnju koju osoba smatra nepodnošljivom.\nFunny TV Commercial\nLjubavne karakteristike horoskopskih znakova\nZemljoters jacine 6,0 stepeni pogodio Filipine\nPolicija zaustavila akciju Grinpisa tokom konferencije UN\nDižarik: Presuda Vrhovnog suda SAD korak unazad\nPrva afroamerikanka položila zakletvu u Vrhovnom sudu SAD\nPutin najavio govor o globalnim poslovima Ruske Federacije\nIde baba ulicom i otmičar joj otme torbu, a ona, sva iznenađena, povika:\n- A seks, sinko!?


Brisel ne brine zbog eura u Crnoj Gori – Bankar.me\nBrisel ne brine zbog eura u Crnoj Gori\nMarch 24, 2015 SVE VIJESTI, VALUTE Leave a comment\nZvanični Brisel nije zabrinut zbog činjenice da Crna Gora koristi euro do te mjere da bi u skorije vrijeme moglo biti pokrenuto ovo pitanje i iniciran povratak naše zemlje na sopstvenu valutu, saopštio je Dnevnim novinama izvor Evropskoj centralnoj banci.\nZa ECB, kao centralnu evropsku finansijsku institucija sa sjedištem u Frankfurtu, korišćenje eura u našoj zemlji ne predstavlja teret, budući da je riječ o izuzetno malom tržištu, ali i zahvaljujući činjenici da dolazi do fiskalne konsolidacije, naveo je izvor Dnevnih novina.\nZabrinutost dijela domaće javnosti da bi zvanični Brisel mogao pokrenuti ovo pitanje i zatražiti prelazak na nacionalnu valutu koja bi tek po ispunjavanju kriterijuma mogla biti zamijenjena eurom uslovljena je rastućim budžetskim deficitom i povećanjem udjela javnog duga u bruto domaćem proizvodu.\nIpak, ne postoji bojazan da bi odnos Brisela mogao biti suviše rigorozan, naročito ukoliko se u vrijeme prije učlanjenja u EU pokazatelji budu podudarali sa onim što nalažu kriterijumi iz Mastrihta.\nDodatna olakšavajuća okolnost je i činjenica da nijedan od zahtjeva za učlanjenje u ovu monetarnu uniju nije postojao ni u vrijeme unilateralne euroizacije, ali i to što ovo pitanje nije na listi prioriteta ECB.\nPOJMOVICrna Gora i euro Crna Gora koristi euro Euro banknote Jugopetrol Kotor posao u Australiji VALUTE\nPrevious Podaci iz Kine oborili cijenu nafte\nSljedeći Nova ponuda: Osiguranje vozila preko Hypo banke, ušteda do 10 odsto


PLAMEN NA ISTOKU\n/ PLAMEN NA ISTOKU\nHari Sajdbotom\tPLAMEN NA ISTOKU\nGodine 225. rimski Imperijum rastegnut je do pucanja, njegova\nvlast i moć dovode se u sumnju uzduž i popreko svih njegovih\nteritorija i duž svake njegove granice. No možda najsmrtonosnija\npretnja vreba sa istoka, iz Persije, gde se zlokobno pomaljaju\nokupljene vojske sasanidskog carstva. Zabačena i odsečena utvrda\nAreta posmatra vojsku preko pustoline i iščekuje neizbežni napad.\nJedan jedini čovek je poslat da pripremi odbranu ovog usamljenog\ngrada – jedan jedini čovek da podupre ruševne zidove nekadašnjeg\nnesalomivog simbola rimske moći – čovek čije samo ime znači rat,\nMarko Klodije Balista. Potpuno sam, Balista je pozvan da okupi\nvojne snage i smogne hrabrosti da prvi nepokolebljivo stane pred\nnajvećeg neprijatelja s kojim se Imperijum ikada suočio.\n„Hari briljantno rekonstruiše život Starog sveta, a posebno\nnjegovu vojnu tehnologiju, i uvija ga u snažnu priču čije su teme u\nviše pogleda klasične. To je krvavi istorijski roman najbolje vrste\n– čvrsto utemeljen na dubokom poznavanju činjenice šta je značilo\nbiti živ u to doba i u tom podneblju.“\nEndru Tejlor, pisac romana Dečak iz Amerike\n„Sajdbotom ide stopama najvećih mimetičkih\nistoričara-pripovedača osamnaestog i devetnaestog veka. On prenosi\nčitaoca u vreme o kojem piše.”\nBretani Hjuz, Times\n„U savremenoj prozi često postoji nespretna tendencija pisaca da\npokažu pamet nauštrb čitalačkog zadovoljstva… no dr Sajdbotom\nuspešno izbegava ovu klopku. Umesto toga, on se usredsređuje na\njedan složen i čovečan prikaz gradskog stanovništva pod opsadom.\nSajdbotom daje i dobro konstruisan, tečan, neodoljivo zanimljiv\nprikaz života u ratom rastrganoj Maloj Aziji starog veka, koji, kao\nšto je slučaj sa svakim dobrim književnim serijalom, navodi čitaoca\nda željno iščekuje sledeći deo.“\nTimesov književni dodatak


Prijemni ispit za upis u IT gimnaziju — Srednja medicinska i IT gimnazija\nBudući da se navike đaka menjaju iz godine u godinu, neretko se događa da se mnogi roditelji, odnosno staratelji dece, ali sam i učenici prilikom izbora srednje škole koju žele da pohađaju, primarno rukovode činjenicom koja je vezana za nepostojanje prijemnog ispita u klasičnom smislu. Svakako, to ne znači da se ne poštuju zakonske odredbe, već naprotiv, pohađanjem privatnih srednjih škola se zainteresovanima omogućuje da budu rasterećeni oko upisa, te da ne brinu koliko poena ukupno imaju i da li će im to biti dovoljno da upišu srednju školu koju žele.\nDa li se polaže prijemni ispit za upis u IT gimnaziju?\nOdredbama aktuelnog Zakona o obrazovanju Republike Srbije je predviđeno da se prijemni ispit mora polagati, ali u okviru osnovne škole koju je učenik pohađao. Za sada je definisano da se polažu tri testa, a kroz njih se vrši provera znanja vezano za predmet srpski jezik i književnost, zatim matematika, te se polaže i takozvani kombinovani test, U principu, u kombinovanom testu je predviđeno da bude provereno znanje iz društvenih i prirodnih opštih predmeta, tako da on obuhvata pitanja koja se vezana za gradiov obuhvaćeno predmetima historija, geografija, hemija, fizika i biologija.\nDakle, prijemni ispit mora da položi svaki učenik, bez obzira da li svoje školovanje želi da nastavi u okviru neke državne ili privatne srednje škole.\nDa li postoji rang lista prilikom upisa u IT gimnaziju Kragujevac?\nIako je obavezan svaki učenik osmog razreda da, na kraju osmogodišnjeg školovanja pristupi polaganju prijemnog ispita na predviđen način, ukoliko on želi da školovanje nastavi u IT gimnaziji u Kragujevcu, trebalo bi da zna da rezultati polaganja ispita nemaju uticaja na upisivanje.\nZapravo, bez obzira koji uspeh da je učenik imao u toku viših razreda osnovne škole, to jest nevezano za to koliko je poena osvojio na testu provere znanja iz srpskog jezika ili matematike, odnosno u okviru kombinovanog testa, on će imati priliku da pristupi upisu u ovu obrazovnu instituciju.\nSvakako na upis nema naročitog uticaja broj poena osvojenih na prijemnom ispitu, ali ni uspeh u prethodnom školovanju, ali neposredno pre nego što bude bio zvanično organizovan upis u IT gimnaziju u Kragujevcu, svaki prijavljeni kandidati će proći kroz određenu vrstu provere. Preciznije rečeno, ne radi se o klasičnom poveravanju njegovog znanja, već se organizuje razgovor sa stručnjacima koje ova obrazovna institucija zapošljava, a koji će kroz kraći razgovor nastojati da se na što bolji način upoznaju sa afinitetima i karakterom svakog pojedinačnog kandidata. Dakle, psiholog će biti dužan da obavi razgovor sa svakim prijavljenim kandidatom pojedinačno, a kako bi na taj način, donekle stekao uvid u detetove potrebe i očekivanja. U pojedinim slučajevima se ovaj razgovor može obaviti i uz prisustvo detetovih roditelja, to jest njegovih staratelja, ali će svakako precizna obaveštenja pojedinačni kandidat na vreme da dobije od ovlašćenog predstavnika škole.\nKako se vrši upis na redovno školovanje u IT gimnaziji?\nPrvo što se očekuje, da bi neko mogao da se upiše u IT gimnaziju Kragujevac, jeste da izvrši na vreme prijavu, to jest da njegovi roditelji ili staratelji kontaktiraju ovu instituciju putem telefona ili da lično dođu i pruže ovlašćenom licu sve potrebne informacije o detetu. Naravno, ako nekome ne odgovara nijedan od pomenutih načina prijavljivanja, on ima pravo da na mail adresu pomenute obrazovne institucije pošalje informacije o detetu, a svakako je obavezan da navede njegovo ime, prezime i datum rođenja, ali je neophodno i da tom prilikom navede broj telefona, kako bi ovlašćeno lice škole moglo da ga kontaktira i informiše o potrebnim detaljima.\nNakon toga se očekuje da svaki pojedinačni kandidat izvrši odabir između, za sada šest obrazovnih profila, a koje IT gimnazija u Kragujevcu zvanično ima u ponudi i za koje je u potpunosti akreditovana. Uz mogućnost školovanja za tehničara grafičkog dizajna i administratora računarskih mreža, učenicima se nudi mogućnost i da steknu diplomu za zvanje četvrtog stepena elektrotehničar procesnog upravljanja ili, pak da se kvalifikuju za zanimanje elektrotehničar za elektroniku na vozilima. Pored toga, ova obrazovna institucija je akreditovana i za sprovođenje programa gimnazije opšteg smera (sportsko odeljenje), kao i za školovanje budućih geodetskih tehničara - geometara. Dakle, očekuje se da svaki učenik izabere jedan od tih smerova, a roditelj (staratelj) svakog prijavljenog kandidata će dobiti sve potrebne detalje vezano za upis.\nTačnije, od njega se tada očekuje da sa ovom školom potpiše ugovor o školovanju, kao i da tom prilikom uz sebe ima važeći lični dokument, a koji neizostavno mora da poseduje fotografiju, jer se pre potpisivanja pomenutog ugovora mora izvršiti pravilna identifikacija. Dozvoljeno je da tada bude priložena ili validna lična karta ili pasoš, a po potrebi identifikacija može da bude izvršena i uz korišćenje važeće vozačke dozvole. Svakako je naša obaveza da naglasimo i to da staratelj, odnosno roditelji svakog pojedinačnog kandidata, koji poseduje lični dokument u kome se nalazi čip, ima obavezu da se tom prilikom pridržava pravila o njegovom korišćenju, to jest da ga očitanog dostavi na uvid.\nPored toga je obavezno dostaviti svedočanstvo o završenim razredima osnovne škole za svakog kandidata, kao i njegovu krštenicu (izvod iz matične knjige rođenih), stim da svako bira da li će tom prilikom dostaviti fotokopije konkretnih dokumenata, a originale na uvid ili će, ipak odlučiti da priloži originale nevedenih dokumenata.\nKoliko jedno odeljenje broji učenika?\nS obzirom na to da na upis ne utiče postignut uspeh u toku završnih razreda osnovne škole, ali ni ukupan broj bodova koje kandidat osvoji na prijemnom ispitu i to na bilo kom od 3 testa, to navodimo da je IT gimnazija u Kragujevcu otvorena za upis bilo kog kandidata.\nŠto se tiče broja đaka, u skladu sa prijavljenima se formiraju odeljenja, koja broje od 15 do maksimalno 30 učenika po odeljenju, s tim da se posebno vodi računa da se za obrazovne profile administrator računarskih mreža i geodetski tehničar formiraju veća odeljenja, dok je u odeljenjima u okviru ostalih smerova prisutan manji broj učenika, kako bi nastava mogla da funkcioniše u skladu sa pravilima, te da bi bio postignut njen maksimalan kvalitet.


NOVAK RUTINSKI SLAVIO NA STARTU ROLAN GAROSA: Amerikanac je ARHIVIRAN, sledi duel sa Urugvajcem\nNajbolji svetski teniser Novak Đoković savladao je sa 3:0 (6:2, 6:4, 6:2) Amerikanca Tenisa Sandgrena u prvom kolu Rolan Garosa.\nNovak Đoković je uzeo brejk već u prvom gemu meča i odmah je stavio do znanka Amerikancu ko je gazda. Ponovio je to isto i u sedmom i slavio je u prvom setu sa 6:2.\nTakođe je i u drugoj deonici brejknuo Sandgrena u uvodnom gemu. Ipak, bilo je mnogo poteškoća za Đokovića nakon toga. Spašavao je dva puta po tri brejk lopte (u drugom gemu je bilo 0:40), ali uspeo je da održi svoj servis do kraja seta i slavio je sa 6:4.\nU trećem Novak nije uspeo da uzme brejk u uvodnom gemu iako je imao dve prilke, ali već naredni servis gem Tenisa Sangrena je pripao Srbinu. Tada je bilo jasno da nećemo još mnogo gledati ovaj duel, bilo samo pitanje da li će Sandgren uzeti još koji gem. U sedmom je Novak imao jednu meč loptu, ali je nije iskoristio, pa je morao da završava meč na svoj servis.\nProtivnik Novaka Đokovića u drugom kolu biće Urugvajac Pablo Kuevas, 92. igrač na svetu, sa kojim se do sada nije sastajao.\n← NOVAK NAPRAVIO ŠOU U STUDIJU: Lepa plavuša ga PITALA o ritualu, EVO šta joj je ODGOVORIO!\nGrčka nije promenila stav, ne priznaje nezavisnost Kosova →\nŠEŠELJ O SERIJI “PORODICA”: Svi su slušali šta je lider radikala imao da kaže o Miloševićima\nPETAR PETKOVIĆ U POSETI KOSOVU: Direktor Kancelarije na obeležavanju godišnjice osnivanja opštine Zvečan


Skupśtina FK Partizan bez delegata, dugovi opet veći od 30 miliona evra?! – UZBUNA\nSkupśtina FK Partizan bez delegata, dugovi opet veći od 30 miliona evra?!\nFudbalski klub Partizan danas održava redovnu Skupštinu, ali bez bez prisustva delegata!\nGlavni razlog za to jesu odluke mere koje su u Srbiji na snazi zbog pandemije koronavirusa, pa će na sednici Skupštine biti samo radno predsedništvo kluba.\nTo su Žarko Zečević, Vladimir Vuletić, Ivica Iliev, kao i overivači zapisnika i članovi verifikacione komisije. Ostali, odnosno delegati, neće moći da prisustvuju, ali će svoje primedbe moći da pošalju u odgovoru na izveštaje o radu kluba koje su ranije dobili na kućnu adresu.\nZbog svega toga, ova Skupština FK Partizan biće kao nijedna do sada, pa će u suštini biti pre svega protokolarna. Na njoj ne treba očekivati radikalna rešenja kluba, uprkos tome što situacija u Humskoj nije ni blizu dobre, kako iz finansijskog, tako i iz sportskog ugla.\nPartizan je 31. decembra 2019. po izveštaju revizora imao dugovanja u visini od 31.000.000 evra, a obračun za 2020. godinu saznaćemo tek za nekoliko meseci.\nOd tada crno-beli jesu pravili transfere poput Strahinje Pavlovića u Monako (10.000.000 evra), Umara Sadika u Almeriju (za sada 5.000.000 evra) i Filipa Stevanovića u Mančester siti (6.500.000 evra), ali i jesen bez učešća u grupnoj fazi Lige Evrope ostavila je traga u poređenju na prethodnu godinu…


Veliko ocenjivanje vina Srbije biće održano u aprilu - Wine Drop\nAutor: Admin 12.03.2021\nMolimo sve srpske vinare i vinogradare da se odazovu i uzmu učešće na ovoj manifestaciji izuzetnog značaja za srpsko vinarstvo i vinogradarstvo kao i za promociju domaćih vina - naveli su organizatoru u javnom pozivu, uz napomenu da se vina mogu poslati do 25. marta.\nPrvo ocenjivanje održano je prošlog februara, oko Svetog Trifuna. Nadmetalo se 295 vina iz više od 100 vinarija, a ocenjivao ih je panel od 32 vinska stručnjaka. Udruženje somelijera Srbije SERSA postaralo se da žiri radi u visokoprofesionalnom ambijentu. Događaj je održan u okviru manifestacije Sveti Trifun na Savskom vencu - u slavu knjige i vina, sa ciljem promocije domaćeg vinarstva i vinogradarstva i unapređenja vinske kulture u Srbiji.\nOve godine vina će se ocenjivati u osam kategorija: bela, roze i crvena vina, potom vina od aromatičnih sorti grožđa, vina pod filmom kvasca, prirodno slatka vina, likerska vina i oranžna vina.


Marković: Privreda u BiH počet će oporavak 2022. godine – Biznis.ba\nobjavljeno 07. avg 2020. u 09:30\nVršilac dužnosti direktora Agencije za unapređenje stranih investicija u BiH (Fipa) Milica Marković u intervjuu za Srnu rekla je da je evidentno da će privreda i ekonomija BiH početi da se oporavlja od posljedica epidemije virusa korona 2022. godine.\n“Strane investicije u BiH u prvom kvartalu ove godine manje su za 250 miliona maraka. BiH je mogla učiniti više kada je riječ o stranim ulaganjima”, istakla je Marković.\nOna je rekla da je na čelo Fipe imenovana prije mjesec i po dana i istakla da izvještaj o radu ove institucije za prošlu i program rada za ovu godinu nije prihvaćen u Savjetu ministara, koji nije bio zadovoljan učinkom Agencije jer se iz izvještaja ne vidi šta je od projekata realizovano, a šta nije.\nMarković je istakla da je zatekla takvu situaciju, ali da je po imenovanju na čelnu poziciju u Fipi održala niz sastanaka sa menadžmentom da bi vidjeli šta se može uraditi do kraja godine, međutim sve aktivnosti limitirane su epidemiološkom situacijom u BiH.\n“Svi kontakti sa potencijalnim investitorima svedeni su na elektronsku ili onlajn komunikaciju. Epidemija virusa korona pogodila je sve ekonomije svijeta, EU i zemlje okruženja, pa BiH nije izuzetak”, navela je Marković.\nPrema njenim riječima, privredni oporavak BiH, pod uslovom da se epidemija korone završi, u velikoj mjeri će zavisiti od pomoći EU i drugih relevantnih međunarodnih institucija.\n“Pomoć koju je Savjet EU već odredio za BiH u okviru ukupnog iznosa za pomoć zemljama zapadnog Balkana iznosi 250 miliona evra, što će pomoći da se ekonomija BiH koliko-toliko oporavi”, smatra Marković.\nŠto se tiče stranih investicija, one su prema preliminarnom izvještaju Centralne banke BiH za prvi kvartal ove godine smanjene za 3,5 odsto u odnosu na isti period 2019. godine, što je oko 250 miliona maraka, rekla je Marković.\nOna je dodala da će se tek početkom iduće godine vidjeti kakva je realna situacija i gdje se BiH zaista nalazi u ekonomskom, privrednom i investicionom smislu.\nOPORAVAK 2022. GODINE\nEvidentno je, dodala je ona, da će privreda i ekonomija BiH početi da se oporavlja 2022. godine.\n“Iako je Savjet ministara sačinio plan ekonomskih mjera zbog trenutne epidemiološke situacije, epidemiološka situacija se svaki dan pogoršava i teško je očekivati da se posljedice anuliraju”, rekla je Marković.\nFipa, dodala je ona, raspolaže sa 280 aktuelnih projekata, a za strane investitore najatraktivniji su poljoprivredno-prehrambeni sektor zbog činjenice da BiH još nosi epitet zemlje zdravih prirodnih resursa, zdrave vode, zemljišta i agrarnog potencijala.\n“Zbog toga je prijemčiva za strane investitore”, rekla je Marković i dodala da je iz tih razloga i turizam sektor na koji ova zemlja može da računa.\nMarković je navela da strani investitori računaju i na radnu snagu BiH i mladi kadar koji završava informaciono-tehnološke fakultete, te da se stranci opredjeljuju za angažman takvog kadra.\nMarković je istakla da je drvna industrija primamljiva stranim investitorima i da zdravstveni sektor BiH ima potencijal da ponudi zdravstveno-rehabilitacione, spa i welness centre.\nOd toga, kaže ona, BiH može ostvariti dobit kroz poreze i doprinose, a domaća radna snaga posao s obzirom na činjenicu da stranci u 90 posto slučajeva angažuju domaću radnu snagu.\nMarković je navela da je BiH mogla više učiniti da strani kapital bude uložen u ovu zemlju “bez obzira na sve manjkavosti koje ima” i istakla da je za strane investitore bitno da li će dozvole dobiti brzo ili na njih mora čekati.\n“Na tom planu BiH mora više raditi da se procedure pojednostave”, navela je Marković.\nMarković je rekla da je evropski put BiH bitan jer investitori su uglavnom iz zemalja EU i prirodno je da sagledavaju stepen približavanja BiH pravilima EU.\n“Mi smo još daleko od evropskih integracija i nismo ispunili zahtjeve iz Upitnika za dobijanje kandidatskog statusa. Imamo mnogo prepreka koje stoje BiH na putu ka EU i svakako to može odbiti investitore da ulažu u ovu zemlju”, konstatovala je Marković.\nU BiH investitore privlače “zdravi prirodni resursi i radna snaga za koju kažu da je i dalje jeftinija u odnosu na druge destinacije i zemlje, pa s te strane Fipa još može da zadrži njihovu pažnju”, rekla je Marković.\n“Anketa koja je rađena sa investitorima pokazala je da je 50 posto anketiranih reklo da će nastaviti investicije u BiH nakon stabilizacije epidemiološke situacije”, rekla je je Marković i dodala da oko 40 posto stranih investitora najavilo da će sačekati kako će se razvijati epidemiološka situacija.\nMarković je istakla da su, prije svih, Srbija i Rusija zemlje na koje BiH može računati kada je riječ o investicijama.\n“Austrija i Turska su značajno investirale u BiH. Što se tiče Republike Srpske, Srbija, a potom Rusija su najviše investirale. Postoji cijeli spisak zemalja, među kojima je Kina jedan od značajnih investitora BiH. Ima prostora da se i dalje radi sa tim zemljama. Što se tiče Republike Srpske, mi nemamo nikakvu dilemu da će Srbija i dalje nastaviti da investira u Srpsku”, istakla je Marković.\nOna je dodala da i velike ekonomije imaju problema i da BiH u ovom trenutku ne može previše očekivati, ali da će Fipa iskoristiti ovo vrijeme da pripremi podatke o projektima kako bi ih mogli kandidovati.\nMarković je istakla da su zbog epidemije otkazani brojni skupovi i sajmovi, što je dodatno otežalo i rad Fipe.\nOna tvrdi da kao novoimenovani direktor ima podršku predsjedavajućeg Savjeta ministara Zorana Tegeltije i kompletnog Savjeta ministara, ali da Fipa mora ostvariti dobru konekciju i sa entitetskim vladama i njihovim institucijama.\n“Osim ovih 280 projekata na kojima radi Fipa, postoje drugi projekti u koje smo uključeni. Riječ je o prioritetnim projektima Republike Srpske kojih je 66 i projekti FBiH kojih je oko 110, gdje agencija takođe radi jedan dio posla pomažući da se realizuju”, istakla je Marković.\nOna je najavila da je moguće da se u septembru organizuje onlajn sastanak sa predstavnicima ambasada u BiH jer ima puno projekata koje su njihove zemlje realizovale u BiH.\n“Bilo bi dobro da se te aktivnosti nastave“, rekla je Marković.\nOna je dodala da je nedavno imala sastanak sa predsjednikom Privredne komore FBiH, a u narednom periodu ima u planu da se sastane sa predsjednicima Privredne komore Srpske i Brčko distrikta, kao i da održi sastanke sa nadležnim ministarstvima u Republici Srpskoj i FBiH, ne isključujući mogućnost i sa entitetskim premijerima.\nU planu je i sastanak sa ministrom za evropske integracije i međunarodnu saradnju Republike Srpske Zlatanom Klokićem.\n“Njegove sugestije, podrška i komunikacija sa sličnim poslovnim saradnicima biće značajna i za nas. To ministarstvo je nadležno i za predstavništva Republike Srpske koja takođe imaju misiju na ekonomskom planu za dotok stranih investicija u Srpsku”, istakla je Marković i dodala da će isti tretman imati i FBiH i njena nadležna ministarstva i institucije.\nOna je rekla da će period do kraja godine iskoristiti za što bolje kontakte i prikupljanje projekata kako bi se početkom naredne godine, ukoliko epidemiološka situacija dozvoli, oni mogli realizovati.


Nemanja Svjetličić SSS, Dejan Stojić AMSS, Staniša Lazarac SAKSS\nŠezdeset prijavljenih mladih vozača-učesnika, starosti od šest do 15 godina, na stazi dugoj 805 metara nadmeću se za bodove i nagrade u Šampionatu, u deset klasa, a u klasi VII i VIII nastupaju i stariji.\n- Prošle godine napravili smo reprezentaciju u kartingu koja je trenutno vodeća u CEZ Šampionatu i time smo dokazali da je rad prethodnih godina urodio plodom. Ovo je prvo od tri CEZ takmičenja u našoj zemlji i siguran sam da ćemo ubuduće imati još više učesnika - rekao je Stojić i dodao da je ove godine obučeno 30 novih mladih sudija, kojima je ovo prvo takmičenje, te svim učesnicima poželeo sreću i uspeh:\n- Želim svima da vam se zahvalim što ste došli u ovolikom broju. Po prvi put imamo ovoliki broj takmičara iz Srbije i regiona i jako mi je drago što vidim da karting sport ide u nekom dobrom pravcu.\nKarting trka “Nagrada Beograda 2019” boduje se za FIA Centralno-Evropsku Zonu (CEZ), Šampionat Hrvatske i Sportstil Kup. Šampionat Srbije u kartingu nastavlja se 8. juna na istom mestu.\nMagrada Beograda 2019


Vesti online / Vesti / Srbija / Simić: Izbori provokacija Prištine, Srbi će izaći jači\nRaspisivanje vanrednih izbora za gradonačelnike u četiri opštine na severu Kosova i Metohije još jedna je provokacija Prištine iz koje će, međutim, Srbi, kao i do sada, izaći jači i složniji, izjavio je danas potpredsednik Srpske liste Igor Simić.\nSrpska lista se još nije oglasila o učešću na izborima, koji su zakazani za 19. maj, a odluka će biti poznata nakon sutrašnjeg sastanka s predsednikom Srbije Aleksandrom Vučićem.\n- Srpska lista nije klasična politička organizacija, već predstavlja stožer opstanka i borbe za srpski nacionalni interes na Kosovu i Metohiji. Srpska lista je uvek, i kada smo odlučili da idemo na izbore i kada su gradonačelnici podnosili ostavke, pa i sada, bila u konsultacijama s Vladom Srbije i našim predsednikom Aleksandrom Vučićem. Tako da ćemo i ovog puta sutra imati konsultacije s predsednikom Aleksandrom Vučićem i doneti odluku koja će pre svega biti u interesu srpskog naroda koji živi na prostoru KiM - rekao je Simić u izjavi za RTS.\nOn ističe da predstavnici Albanaca u Prištini već duže vreme ne razgovaraju s predstavnicima Srpske liste, a razlog toga je, kako kaže, činjenica da je Srpska lista dobila podršku 90 odsto Srba.\nZamenu za 90 odsto podrške Srba SL, Simić kaže da je Priština našla u "privatnim Srbima" koji zastupaju pre svega lične, a ne nacionalne interese.\n- Odgovor Albanaca na jedinstvo Srba na KiM je bilo da pronađu one kojima je lični interes ispred nacionalnog, i sa kojima je lakše razgovarati… Ono što je činjenica jeste da će Srpska lista, kao i do sada, ispuniti dve stvari. To su konsultacije sa zvaničnim Beogradom i apsolunto uvažavanje interesa našeg naroda. Što se tiče ovih drugih, ne bih da trošim reči - rekao je Simić.\n* Tači raspisao vanredne izbore u srpskim opštinama na Severu KiM\n* U Prištini nadiru mladi i gnevni - ekstremniji i od onih koji su okrvavili ruke\n* Brnabić: Razmatramo pokretanje arbitraže zbog mera Prištine\nDok će Srpska lista razgovarati s predsednikom Vučićcem, Priština će, naglašava Simić, razgovarati sa onima koji "apsolutno ne predstavljaju Srbe na KiM" i koji su dobili manje od pet odsto podrške."Tako da ćemo imati situaiciju da i oni sa Savskog venca i oni milioneri i svi ostali čekaju odluku predstavnika Srpske liste po ovom pitanju, kako ne bi nakon toga doneli svoju odluku, već napali predstavnike Srpske liste. Ukoliko odlučimo da ne učestvujemo na izborima, oni će nas napasti da ne želimo da preuzmemo odgovornost. Ukoliko se odlučimo da idemo na izbore, opet će nas napadati. Njihova pozicija je mnogo lagodnija nego ona Srpske liste, zato što mi imamo 90 odsto podrške građana na KiM, Srba, dok oni iza sebe imaju samo nekoliko članova svoje porodice. Zbog toga je velika razlika u donošenju odluka između Srpske liste i njih", kazao je Simić.\nČinjenica je, kaže Simić, da su se bar neki predstavnici drugih političkih opcija među Srbima na KiM oglasili, ali ističe da se to desilo iz ličnog interesa, a ne iz interesa građana koji žive na KiM i bore se svaki dan da sačuvaju svoje porodice i prisustvo srpske države na ovim prostorima.\nOdluka kosovskog predsednika Hašima Tačija nije iznenađujuća, a Srbe ne može ništa da iznenadi što dolazi iz Prištine, a što je po pravilu uvek upereno protiv Srba, kaže Simić.\n- Srpska lista se nikada nije plašila nijednih izbora, zato što iza nas stoje građani i rezultati borbe za te građane u prethodnih nekoliko godina otkad učestvujemo u institucijama. Kao i do sada, vodićemo se interesima građana i ljudi koji ovde žive. U ovoj situaciji u kojoj imamo različita politička previranja, odgovornost nije samo prema Srbima koji ovde žive, već i prema celom srpskom narodu, pre svega zbog podrške koju dobijamo od naše države Srbije i našeg predsednika Aleksandra Vučića - rekao je Simić.\nSimić objašnjava da ne postoji nikakva situacija u kojoj se niko ne stara o Srbima na KiM, uprkos činejnici da su predstavnici Srpske liste krajem novembra podneli ostavke u opštinama u kojima su raspisani vanredni izbori, kao vid političkog protesta protiv taksi koje je uvela Priština na robu iz Srbije i Bosne i Hercegovine.\n- Stvari su funkcionisale tako što ovde imamo institucije Srbije za koje se borimo i koje negujemo i koje normalno pružaju usluge građanima koji žive na severu KiM. S tim u vezi, nema nikakve zabrinutosti da postoji bilo kakav vakuum ili bilo kakva situacija u kojoj se niko ne stara o građanima. Pre svega zato što nam je nacionalni interes i interes tih građana na prvom mestu - rekao je Simić, dodajući da Srpska lista ima razne ideje o izborima, ali da će one biti poznate tek nakon konsultacija sa predsednikom Vučićem.


HomeRegionU Zagrebu danas počinju Dani srpske kulture\nU Zagrebu danas počinju Dani srpske kulture\n15/10/2021Redakcija BALKAN TVRegion, Vesti0\nZagreb (Foto Piksabej)\nZAGREB –U organizaciji Srpskog kulturnog društva Prosvjeta u Zagrebu danas počinju Dani srpske kulture na temu „Umetnost približavanja”.\nCilj manifestacije, koja će trajati do 15. novembra, je podsticanje komunikacije i davanje vidljivosti društvenim problemima kroz umetničko delovanje s ciljem poziva na društvene promene i što bolje povezivanje kulturno umetničke scene u regionu.\n„U fokusu su povezivanje umetnika i institucija, koprodukcije i cirkulacija kulturnog i umetničkog programa u regionalnom kulturnom prostoru te povezivanje tzv. ‘visoke’ i popularne kulture, umetnosti i svakodnevnog života s ciljem stalnog popravljanja društva, koju podstiče progresivni i inovativni karakter umetničkog rada”, kaže Davorka Perić, voditeljka programa kulture u SKD Prosvjeti, a prenosi Tanjug.\nStoga, kaže, „Umetnost približavanja” dodeljuje važnu ulogu kulturi i umjetnosti u tim procesima.\n„Ciljevi naših aktivnosti usmereni su na angažman i promenu stanja, te su stoga naši projekti okidači u pokušajima normalizacije i podsticanju kako međunacionalnog društveno političkog, tako i kulturnog povezivanja”, rekla je, između ostalog, Perićeva, preneo je portal hrvatskog nedeljnika Novosti.\nNarednog meseca počinje izgradnja metroa\n„Božji čovek” – priča o veri, dobroti i nadanju


Bošnjačka liga - PZR osuđuje TV emisiju "To sam ja" - Klix.ba\nBošnjačka liga - Pokret za ravnopravnost osudila je, kako se kaže, skandaloznu uređivacku politiku TV OBN, koja emitira emisiju pod nazivom "To sam ja", javlja Oslobođenje.\nU saopštenju sa vanredne sjednice Bošnjačka liga ističe kako se u emisiji “uživo prenosi erotske, gotovo pornografske slike iz kuće u Skoplju u kojoj je okupila mladice i djevojke iz više zemalja jugoistoka Evrope”.\nBošnjačka liga navodi kako se u ovoj emisiji prikazuje “skandalozna erotika koja je na granici sa pornografijom, ili je već i pornografija.\nUživo se, navodi se dalje, emitira komunikacija mladih ljudi ciji je vokabular - rječnik ispod svih moralnih nivoa i kojim se plasira prostakluk “bez granica”, da bi sve to i takvo konzumirali i u svom životu prihvatili mladi gledatelji, jer emisija OBN upravo je namijenjena mladima.\nBošnjačka liga tvrdi da je dobila molbu roditelja jedne od djevojaka, Sarajke koja sudjeluje u ovoj emisiji, koji žele da tuže OBN jer su, između ostaloga, “djevojke prisiljene da se u tangama kupaju sa momcima u jednoj kadi, da se do gola skidaju u zajedničkoj spavaćoj sobi, ne znajući da će biti izložene napadima na njihovu osobnost, na njihov moralni integritet”.\nOčekuje se da se OBN javno izvine i svome gledalištu, roditeljima i djevojci za emitiranje skandaloznog snimka iz kuće, u suprotnom će protiv te TV kuće biti podnesena tužba, navodi se u saopštenju.


Prema rečima sekretara MZ Novi Bečej, Miroslava Macure, nažalost u poslednje vreme sve je više vandalizma među mladima, pa se neretko dešava da mobilijar, kako na dečjim igralištima, tako i na priobalju nepotrebno strada. On je uputio apel građanima Novog Bečeja da čuvaju ono što je njihovo, jer, kako kaže, niko drugi umesto njih to neće učiniti.\nOvom prilikom popravljeni su rekviziti na četiri dečja igrališta, a popravku istih izvršili su radnici u okviru javnih radova. Vrednost radova je oko 70 hiljada dinara. Takođe, rešen je i problem tobogana na igralištu u Zmaj Jovinoj ulici koji je bio postavljen blizu kanala. Prema Macurinim rečima, najmlađi sada mogu bezbedno da se igraju. On se izvinio sugrađanima što taj problem nije rešen ranije, ali zbog trenutne sitacije sa korona virusom i određenih organizacinih problema, to nije bilo moguće.\nTokom letnjih dana MZ Novi Bečej nastaviće svoje aktivnosti upravo u okviru održavanja dečjih igrališta na teritoriji Novog Bečeja i priobalja uz reku Tisu kako bi omogućila građanima što ugodniji boravak na otvorenom.